text:
varer og tjenesteydelser, der ikke var omfattet af det oprindelige indkøb, hvis en ændring af leverandøren af sådanne supplerende varer og tjenesteydelser:
 i)
 ikke er mulig af økonomiske eller tekniske årsager såsom krav om indbyrdes ombyttelighed eller interoperabilitet med eksisterende udstyr, software, tjenesteydelser eller installationer, der blev indkøbt i forbindelse med det oprindelige indkøb, og
 ii)
 ville forårsage betydelige problemer eller en væsentlig forøgelse af ordregiverens omkostninger
 d)
 for så vidt det er strengt nødvendigt, når tvingende grunde som følge af begivenheder, som ordregiveren ikke har kunnet forudse, gør det umuligt at fremskaffe varerne eller tjenesteydelserne i tide ved offentligt eller begrænset udbud
 e)
 når der er tale om varer, der indkøbes på et råvaremarked
 f)
 når ordregiveren indkøber prototyper eller et nyt produkt eller en ny tjenesteydelse, der er blevet udviklet på ordregiverens foranledning som led i eller med henblik på en bestemt kontrakt om forskning, forsøg, undersøgelse eller nyudvikling
 g)
 når der er tale om indkøb på ekstraordinært gunstige vilkår, der kun opstår inden for en meget kort tidsramme i tilfælde af usædvanlige salg, f.eks. ved likvidation, tvangsadministration eller konkurs, og ikke om rutinemæssige indkøb fra sædvanlige leverandører, og
 h)
 hvis en kontrakt tildeles vinderen af en designkonkurrence, forudsat at konkurrencen blev organiseret på en måde, der er i overensstemmelse med principperne i dette kapitel, og deltagerne blev bedømt af en uafhængig jury med henblik på at tildele vinderen en designkontrakt.
 Artikel 53
 Elektroniske auktioner
 Hvis en ordregiver har til hensigt at gennemføre omfattede offentlige indkøb ved brug af en elektronisk auktion, giver ordregiveren inden den elektroniske auktion starter hver deltager:
 a)
 en automatisk evalueringsmetode, herunder den matematiske formel, der er baseret på de evalueringskriterier, der er fastsat i udbudsmaterialet, og som vil blive anvendt i den automatiske klassificering eller fornyede klassificering af buddene
 b)
 resultaterne af en eventuel oprindelig evaluering af elementer i udbuddet, hvis kontrakten skal tildeles på grundlag af det mest fordelagtige bud, og
 c)
 alle andre relevante oplysninger vedrørende gennemførelsen af auktionen.
 Artikel 54
 Behandling af bud og kontrakttildeling
 1. En ordregiver modtager, åbner og behandler alle bud efter procedurer, der garanterer, at udbrudsproceduren bliver fair og upartisk, og at buddenes indhold holdes fortroligt.
 2. En ordregiver straffer ikke en leverandør, hvis bud modtages efter fristen for indgivelse af bud, hvis forsinkelsen udelukkende skyldes en fejlekspedition fra ordregiverens side.
 3. Såfremt en ordregiver giver en leverandør mulighed for at rette utilsigtede formfejl mellem tidspunktet for åbning af buddene og for tildeling af kontrakten, sikrer ordregiveren alle deltagende leverandører samme mulighed.
 4. For at komme i betragtning ved tildeling af en kontrakt skal buddet være skriftligt og på tidspunktet for åbningen heraf opfylde de væsentlige krav, der er fastsat i bekendtgørelser og udbudsmateriale, og være fra en leverandør, der opfylder betingelserne for at deltage.
 5. Medmindre ordregiveren beslutter, at det ikke er i offentlighedens interesse at tildele en kontrakt, giver ordregiveren kontrakten til den leverandør, som ordregiveren har fastslået er i stand til at opfylde kontraktens vilkår, og som udelukkende på grundlag af de evalueringskriterier,


text:
der er specificeret i bekendtgørelser og udbudsmateriale, har afgivet det mest fordelagtige bud, eller hvis prisen er det eneste kriterium, den laveste pris.
 6. Modtager ordregiveren et bud med en pris, der er unormalt lavere end priserne i de andre indkomne bud, kan ordregiveren med leverandøren kontrollere, at leverandøren opfylder betingelserne for at deltage og er i stand til at opfylde kontraktens vilkår.
 7. En ordregiver anvender ikke muligheder, aflyser ikke et offentligt indkøb eller ændrer ikke tildelte kontrakter på en måde, der omgår forpligtelserne i medfør af denne aftale.
 Artikel 55
 Gennemsigtighed i forbindelse med oplysninger om offentlige indkøb
 1. En ordregiver informerer straks, og på anmodning herom skriftligt, deltagende leverandører om sin beslutning, hvad angår tildelingen af kontrakten. En ordregiver forklarer på anmodning herom en leverandør, der ikke har fået kontrakten, årsagerne til, at ordregiveren ikke valgte den pågældendes bud, og de relative fordele ved buddet fra den leverandør, der fik kontrakten, jf. dog artikel 56, stk. 2 og 3.
 2. Senest 72 dage efter tildelingen af enhver kontrakt, som er omfattet af dette kapitel, offentliggør ordregiveren en meddelelse i den relevante papirbaserede publikation eller det relevante elektroniske medie, der er angivet i bilag III. Anvendes der udelukkende et elektronisk medie, skal oplysningerne forblive lettilgængelige i en rimelig lang periode. Meddelelsen skal indeholde de oplysninger, der er fastsat i tillæg VII til bilag 1 til denne aftale.
 Artikel 56
 Videregivelse af oplysninger
 1. En part fremlægger på den anden parts anmodning straks alle oplysninger, der er nødvendige for at afgøre, om en indkøbsprocedure er blevet gennemført på fair og upartisk vis og i overensstemmelse med dette kapitel, herunder oplysninger om de egenskaber og relative fordele, den udvalgte tilbudsgiver besidder. Hvis videregivelse af disse oplysninger er til skade for konkurrencen ved fremtidige udbud, må oplysningerne kun videregives af den part, der anmoder om dem, efter høring af og samtykke fra den part, der gav oplysningerne.
 2. Uanset alle andre bestemmelser i dette kapitel fremlægger en part, herunder dens ordregivere, ikke oplysninger for en leverandør, som kan skade en fair konkurrence mellem leverandører.
 3. Ingen bestemmelser i dette kapitel må fortolkes således, at det af en part, herunder dens ordregivere, myndigheder og klageinstanser, kræves, at den skal videreformidle fortrolige oplysninger, hvis dette hindrer retshåndhævelsen, skader en fair konkurrence mellem leverandører, skader særlige personers legitime handelsinteresser, herunder beskyttelse af intellektuel ejendomsret, eller på anden måde er i strid med offentlighedens interesser.
 Artikel 57
 Nationale klageprocedurer
 1. Hver part sikrer en procedure for en effektiv, gennemsigtig og ikke-diskriminerende administrativ eller retslig prøvelse i tide, hvorigennem en leverandør kan klage over:
 a)
 overtrædelse af bestemmelserne i dette kapitel eller
 b)
 manglende overholdelse af en parts foranstaltninger til gennemførelse af dette kapitel, hvis leverandøren ikke har ret til direkte at klage over en overtrædelse af dette kapitel i henhold til partens nationale lovgivning
 som opstår i forbindelse med de omfattede indkøb, hvori leverandøren har eller har haft en interesse. De proceduremæssige regler for alle klager skal være skriftlige og være generelt tilgængelige.
 2. Hvis

type: contracts

jurisdiction: EU


text:
en leverandør i forbindelse med omfattede indkøb, hvori leverandøren har eller har haft en interesse, klager over en overtrædelse eller manglende overholdelse, jf. stk. 1, opfordrer den berørte part sin ordregiver og leverandøren til at finde en løsning på klagen gennem høringer. Ordregiveren skal tage klagen op til upartisk og velvillig overvejelse og på en sådan måde, at dette ikke lægger hindringer i vejen for leverandørens deltagelse i igangværende eller fremtidige offentlige indkøb eller ret til at søge om afhjælpende foranstaltninger inden for rammerne af proceduren for administrativ eller retslig prøvelse.
 3. En leverandør skal have rimelig tid til at udarbejde og indgive en klage, hvilket under ingen omstændigheder kan være mindre end 10 dage regnet fra det tidspunkt, hvor leverandøren har eller med rimelighed må formodes at have kendskab til det forhold, der påklages.
 4. Hver part opretter, angiver eller udnævner mindst én upartisk administrativ eller retslig myndighed, der er uafhængig af dens ordregivere, til at modtage og behandle klager fra leverandører i forbindelse med de omfattede offentlige indkøb.
 5. Hvis et andet organ end den myndighed, der er omhandlet i stk. 4, i første omgang behandler en klage, skal parten sikre, at leverandøren kan appellere den oprindelige afgørelse til en upartisk administrativ eller retslig myndighed, der er uafhængig af den ordregiver, hvis offentlige indkøb er genstanden for klagen. Et klageorgan, der ikke er en domstol, skal enten være underlagt retslig kontrol eller give proceduremæssige garantier, der sikrer, at:
 a)
 ordregiveren besvarer klager skriftligt og forelægger klageinstansen alle relevante dokumenter
 b)
 deltagerne i sagen (herefter benævnt »deltagerne«) har ret til blive hørt, før klageinstansen træffer en beslutning om klagen
 c)
 deltagerne har ret til at blive repræsenteret eller ledsaget
 d)
 deltagerne har adgang til alle retsmøder
 e)
 deltagerne har ret til at anmode om, at retsmøderne er offentlige, og at der kan være vidner til stede, og
 f)
 beslutninger eller henstillinger vedrørende leverandørens klage meddeles skriftligt i tide med en redegørelse for, hvad der ligger til grund for den enkelte beslutning eller henstilling.
 6. Hver part vedtager eller opretholder procedurer, der sikrer:
 a)
 umiddelbare, foreløbige foranstaltninger for at bevare leverandørens mulighed for at deltage i udbudsforretningen. Sådanne foreløbige foranstaltninger kan indebære suspension af udbudsforretningen. Der kan fastsættes procedurer om, at der kan tages hensyn til overvejende negative konsekvenser for de implicerede interesser, herunder offentlige interesser, ved afgørelsen af, om sådanne foranstaltninger skal bringes i anvendelse. En beslutning om ikke at handle skal forelægges skriftligt, og
 b)
 afhjælpende foranstaltninger eller kompensation for tab eller skader, som kan begrænses til enten omkostningerne til udarbejdelsen af buddet eller omkostningerne ved at klage eller begge, hvis klageinstansen har truffet afgørelse om den i stk. 1 omhandlede overtrædelse eller manglende overholdelse.
 Artikel 58
 Videre forhandlinger
 1. Parterne kontrollerer hvert år, at dette kapitel fungerer effektivt, og at der er sket en gensidig åbning af markederne for offentlige indkøb. Senest ét år fra tidspunktet for aftalens ikrafttrædelse indleder parterne forhandlinger om udvidelse af listen/listerne over omfattede ordregivere i underbilag 1 og underbilag 2 til tillæg


text:
1 til bilag 1 til denne aftale.
 2. Irak vil i forbindelse med forhandlingerne om landets tilslutning til WTO anerkende sine forpligtelser med henblik på tiltrædelse af den multilaterale aftale om offentlige aftaler (herefter benævnt »GPA«).
 Artikel 59
 Asymmetrisk ordning og overgangsforanstaltninger
 Irak vil under hensyn til landets udviklingsbehov samt finansielle og handelsmæssige behov nyde godt af følgende overgangsforanstaltninger: Irak kan indføre et midlertidigt prispræferenceprogram bestående af en prisforskel på 5 % på varer og tjenesteydelser og 10 % på bygge- og anlægsarbejder, som finder anvendelse på leverancer og tjenesteydelser fra rent irakiske leverandører.
 Prispræferenceprogrammet vil blive udfaset inden for 10 år fra denne aftales ikrafttrædelse.
 Kapitel III
 Beskyttelse af intellektuel ejendomsret
 Artikel 60
 Forpligtelsernes indhold og omfang
 1. I medfør af bestemmelserne i denne artikel og i bilag 2 til denne aftale vedtager Irak inden fem år fra aftalens ikrafttrædelse lovgivning med henblik på at sikre en hensigtsmæssig og effektiv beskyttelse af den intellektuelle, industrielle og kommercielle ejendomsret i henhold til de højeste internationale standarder, herunder bestemmelserne i den aftale om handelsrelaterede intellektuelle ejendomsrettigheder, der er indeholdt i bilag 1C til WTO-aftalen (herefter benævnt »TRIPS-aftalen«) samt effektive midler til at håndhæve sådanne rettigheder.
 2. Inden tre år efter aftalens ikrafttrædelse tiltræder Irak de multilaterale konventioner om intellektuel, industriel og kommerciel ejendomsret, der er nævnt i nr. 2 i bilag 2 til denne aftale, og som medlemsstaterne er parter i eller faktisk anvender efter de relevante bestemmelser i disse konventioner.
 3. Inden tre år efter aftalens ikrafttrædelse overholder Irak de multilaterale konventioner om intellektuel, industriel og kommerciel ejendomsret, der er nævnt i nr. 3 i bilag 2 til denne aftale, og som en eller flere medlemsstater er part i eller faktisk anvender efter de relevante bestemmelser i disse konventioner.
 4. Parterne kontrollerer med regelmæssige mellemrum gennemførelsen af denne artikel og bilag 2. Ved udarbejdelsen af denne lovgivning, eller hvis der skulle opstå problemer vedrørende intellektuel, industriel og kommerciel ejendomsret, som påvirker handelsvilkårene, indledes der på en af parternes anmodning hastekonsultationer med henblik på at nå frem til gensidigt tilfredsstillende løsninger. Senest tre år efter denne aftales ikrafttrædelse indleder parterne forhandling om mere detaljerede bestemmelser om intellektuel ejendomsret.
 5. Hver part indrømmer den anden parts statsborgere en behandling, der ikke er mindre gunstig end den, den indrømmer sine egne statsborgere, hvad angår beskyttelse af intellektuel ejendomsret, dog med de undtagelser, der allerede er fastsat i de internationale instrumenter, der er medtaget eller ved lejlighed kan medtages i bilag 2 til denne aftale, og fra det tidspunkt, hvor de ratificeres af den pågældende part.
 6. Fra denne aftales ikrafttrædelse indrømmer Irak, hvad angår anerkendelse og beskyttelse af intellektuel, industriel og kommerciel ejendomsret, virksomheder i Unionen og unionsborgere en behandling, der ikke er mindre gunstig end den, den indrømmer noget tredjeland i henhold til bilaterale aftaler.
 AFDELING VI
 Bilæggelse af tvister
 Kapitel I
 Mål og anvendelsesområde
 Artikel 61
 Mål
 Målet med denne afdeling er at forebygge og bilægge eventuelle tvister mellem parterne ved så vidt muligt at finde en gensidigt acceptabel løsning.
 Artikel


text:
62
 Anvendelsesområde
 Denne afdeling finder anvendelse på enhver uenighed om fortolkningen og anvendelsen af bestemmelserne i dette afsnit i aftalen, medmindre andet udtrykkeligt er angivet.
 Kapitel II
 Konsultationer
 Artikel 63
 Konsultationer
 1. Parterne bestræber sig på at løse eventuelle tvister vedrørende fortolkning og anvendelse af de i artikel 62 omhandlede bestemmelser ved loyalt at indlede konsultationer med det formål hurtigt at nå til enighed om en retfærdig og gensidigt acceptabel løsning.
 2. Konsultationer indledes ved, at den ene part fremsender en skriftlig anmodning til den anden part med kopi til Samarbejdsudvalget, hvori den anfører, hvilken foranstaltning sagen drejer sig om, og de i artikel 62 omhandlede bestemmelser, som efter partens opfattelse finder anvendelse.
 3. Konsultationerne afholdes senest 30 dage efter datoen for indgivelse af anmodningen og finder sted på den parts område, som der klages over, medmindre parterne aftaler andet. Konsultationerne anses for at være afsluttet 30 dage efter indgivelsen af anmodningen, medmindre parterne enes om at fortsætte konsultationerne. Alle oplysninger, der afgives under konsultationerne, behandles fortroligt.
 4. Konsultationer om hastende spørgsmål, herunder spørgsmål om letfordærvelige varer og sæsonvarer, afholdes senest 15 dage efter indgivelsen af anmodningen og anses for at være afsluttet 15 dage efter indgivelsen af anmodningen.
 5. Hvis der ikke afholdes konsultationer inden for de frister, der er fastsat i stk. 3 og 4, eller hvis konsultationerne er afsluttet, uden at der er opnået enighed om en gensidigt acceptabel løsning, kan den klagende part anmode om, at der nedsættes et voldgiftspanel efter artikel 64.
 Kapitel III
 Tvistbilæggelsesprocedurer
 Artikel 64
 Indledning af voldgiftsproceduren
 1. Lykkes det ikke for parterne at bilægge tvisten ved hjælp af konsultationer, jf. artikel 63, kan den klagende part anmode om, at der nedsættes et voldgiftspanel.
 2. Anmodningen om nedsættelse af et voldgiftspanel fremsættes skriftligt over for den part, der klages over, og Samarbejdsudvalget. Den klagende part specificerer i sin anmodning den særlige foranstaltning, sagen handler om, og forklarer, hvordan denne foranstaltning udgør en overtrædelse af bestemmelserne i artikel 62 på en måde, der er tilstrækkelig til at udgøre retsgrundlaget for en klage.
 Artikel 65
 Nedsættelse af et voldgiftspanel
 1. Voldgiftspanelet skal bestå af tre voldgiftsmænd.
 2. Inden for 10 dage regnet fra indgivelsen af anmodningen om oprettelse af et voldgiftspanel til Samarbejdsudvalget skal parterne konsultere hinanden for at nå frem til en aftale om voldgiftspanelets sammensætning.
 3. Hvis parterne ikke kan nå til enighed om panelets sammensætning inden for fristen i stk. 2, kan begge parter anmode formanden for Samarbejdsudvalget eller dennes delegerede om at vælge alle tre medlemmer fra den liste, der er oprettet i henhold til artikel 78, hvoraf én vælges blandt de personer, som den klagende part foreslår, én vælges blandt de personer, som den part, der klages over, foreslår, og én vælges blandt de personer, som parterne har udpeget, til at fungere som formand. Er parterne enige om et eller flere medlemmer af voldgiftspanelet, udvælges de øvrige medlemmer efter samme procedure i den liste over panelmedlemmer, der finder anvendelse.
 4. Formanden for Samarbejdsudvalget eller dennes stedfortræder udvælger voldgiftsmændene senest


text:
fem dage efter parternes fremsættelse af anmodningen som omhandlet i stk. 3 og under overværelse af en repræsentant for hver part.
 5. Voldgiftspanelet anses for nedsat på den dato, på hvilken de tre voldgiftsmænd udvælges.
 6. Såfremt en af de i artikel 78 omhandlede lister ikke er udarbejdet på det tidspunkt, hvor der fremsættes anmodning efter stk. 3, udtrækkes de tre voldgiftsmænd ved lodtrækning blandt de personer, som den ene eller begge parter formelt har foreslået.
 Artikel 66
 Interimsrapport fra panelet
 Voldgiftspanelet udarbejder senest 90 dage efter dets nedsættelse en interimsrapport, hvori der redegøres for de faktiske omstændigheder, anvendeligheden af relevante bestemmelser og grundlaget for panelets konklusioner og henstillinger. Parterne kan skriftligt anmode voldgiftspanelet om at genbehandle bestemte punkter i interimsrapporten senest 15 dage efter forelæggelsen heraf. Voldgiftspanelets endelige kendelse skal indeholde en fyldestgørende begrundelse for de anbringender, der er fremført på stadiet for interimsgenbehandlingen, samt klare svar på de to parters spørgsmål og bemærkninger.
 Artikel 67
 Voldgiftspanelets kendelse
 1. Voldgiftspanelet meddeler parterne og Samarbejdsudvalget sin kendelse inden 120 dage regnet fra voldgiftspanelets oprettelse. Finder voldgiftspanelet, at denne frist ikke kan overholdes, skal formanden for panelet meddele parterne og Samarbejdsudvalget dette skriftligt med angivelse af årsagerne til forsinkelsen og datoen for, hvornår panelet kan afslutte sit arbejde. Kendelsen bør under ingen omstændigheder meddeles senere end 150 dage efter nedsættelsen af voldgiftspanelet.
 2. I hastende tilfælde, herunder hvis der er tale om letfordærvelige varer eller sæsonvarer, bestræber voldgiftspanelet sig bedst muligt på at afsige sin kendelse senest 60 dage efter nedsættelsen af panelet. Under ingen omstændigheder bør kendelsen afsiges senere end 75 dage efter nedsættelsen af panelet. Voldgiftspanelet kan senest 10 dage efter nedsættelsen af panelet afsige en foreløbig kendelse om, hvorvidt det anser sagen for at haste.
 Artikel 68
 Efterkommelse af voldgiftspanelets kendelse
 Begge parter træffer de fornødne foranstaltninger til loyalt at efterkomme voldgiftspanelets kendelse, og parterne bestræber sig på i fællesskab at fastsætte en frist for at efterkomme kendelsen.
 Artikel 69
 Rimelig frist til at efterkomme voldgiftspanelets kendelse
 1. Senest 30 dage efter voldgiftspanelets meddelelse af kendelsen til parterne, meddeler den part, der er klaget over, den klagende part og Samarbejdsudvalget, hvor lang en frist der er nødvendig for at efterkomme kendelsen (herefter benævnt »en rimelig frist«), hvis det ikke er muligt straks at efterkomme den.
 2. Hvis der er uenighed mellem parterne om, hvad der er en rimelig frist for at efterkomme voldgiftspanelets kendelse, anmoder den klagende part senest 20 dage efter meddelelsen fra den part, der er klaget over, jf. stk. 1, skriftligt det oprindelige voldgiftspanel om at fastsætte en rimelig frist. En sådan anmodning meddeles samtidig til den anden part og til Samarbejdsudvalget. Voldgiftspanelet meddeler parterne og Samarbejdsudvalget sin kendelse inden 20 dage regnet fra indgivelsen af anmodningen.
 3. Hvis det oprindelige voldgiftspanel eller nogle af dets medlemmer ikke kan træde sammen, finder de i artikel 65 fastlagte procedurer anvendelse. Fristen for meddelelse af kendelsen er 35 dage efter indgivelse af den i stk. 2 omhandlede anmodning.
 4. Den rimelige frist kan forlænges efter aftale mellem


text:
parterne.
 Artikel 70
 Prøvelse af foranstaltninger, der er truffet for at efterkomme voldgiftspanelets kendelse
 1. Den part, der klages over, meddeler, inden den rimelige frist udløber, den klagende part og Samarbejdsudvalget, hvilke foranstaltninger den har truffet for at efterkomme voldgiftspanelets kendelse.
 2. Hvis der er uenighed mellem parterne om realiteten af en foranstaltning, der er meddelt efter stk. 1, eller en sådan foranstaltnings overensstemmelse med de i artikel 62 omhandlede bestemmelser, kan den klagende part skriftligt anmode det oprindelige voldgiftspanel om at afgøre spørgsmålet. Det skal af anmodningen fremgå, hvilken foranstaltning sagen drejer sig om, og hvordan denne foranstaltning er uforenelig med de i artikel 62 omhandlede bestemmelser. Voldgiftspanelet meddeler sin kendelse senest 45 dage efter datoen for indgivelse af anmodningen.
 3. Hvis det oprindelige voldgiftspanel eller nogle af dets medlemmer ikke kan træde sammen, finder de i artikel 65 fastlagte procedurer anvendelse. Fristen for meddelelse af kendelsen er 60 dage efter indgivelsen af den i stk. 2 omhandlede anmodning.
 Artikel 71
 Midlertidige afbødende foranstaltninger i tilfælde af manglende efterkommelse
 1. Hvis den part, der klages over, ikke meddeler, hvilke foranstaltninger der er truffet for at efterkomme voldgiftspanelets kendelse inden udløbet af den rimelige frist, eller hvis voldgiftspanelet finder, at de foranstaltninger, der er meddelt i henhold til artikel 70, stk. 1, ikke er forenelige med partens forpligtelser i henhold til de i artikel 62 omhandlede bestemmelser, skal den part, der klages over, på anmodning af den klagende part fremsætte et tilbud om midlertidig kompensation.
 2. Hvis der ikke senest 30 dage efter udløbet af den rimelige frist eller efter voldgiftspanelets kendelse i henhold til artikel 70 om, at en efterkommelsesforanstaltning ikke er forenelig med de i artikel 62 omhandlede bestemmelser, er opnået enighed om kompensation, er den klagende part berettiget til efter underretning af den part, der klages over, og af Samarbejdsudvalget at suspendere forpligtelser, som udspringer af de i artikel 62 omhandlede bestemmelser, i en grad der svarer til omfanget af den ophævelse eller forringelse af fordele, som den manglende efterkommelse har forårsaget. Den klagende part kan indføre suspensionen 10 dage efter meddelelsen, medmindre den part, der klages over, har anmodet om voldgift efter stk. 3.
 3. Hvis den part, der klages over, finder, at omfanget af suspensionen ikke svarer til den ophævelse eller forringelse af fordele, som den manglende efterkommelse har forårsaget, kan den skriftligt anmode det oprindelige voldgiftspanel om at afgøre spørgsmålet. Der skal gives meddelelse om en sådan anmodning til den klagende part og Samarbejdsudvalget inden udløbet af den frist på 10 dage, der er omhandlet i stk. 2. Det oprindelige voldgiftspanel meddeler sin kendelse om graden af suspensionen af forpligtelserne til parterne og Samarbejdsudvalget senest 30 dage efter datoen for indgivelsen af anmodningen. Forpligtelser må først suspenderes, når det oprindelige voldgiftspanel har afsagt sin kendelse, og enhver suspension skal være i overensstemmelse med voldgiftspanelets kendelse.
 4. Hvis det oprindelige voldgiftspanel eller nogle af dets medlemmer ikke kan træde sammen, finder de i artikel 65 fastsatte procedurer anvendelse. Fristen for meddelelse af kendelsen er 45


text:
dage fra indgivelsen af den i stk. 3 omhandlede anmodning.
 5. Suspensionen af forpligtelser er midlertidig og må kun anvendes, indtil de foranstaltninger, hvorom det er konstateret, at de er i strid med de i artikel 62 omhandlede bestemmelser, er trukket tilbage eller ændret og gjort forenelige med de nævnte bestemmelser, jf. artikel 72, eller indtil parterne er nået til enighed om at løse tvisten.
 Artikel 72
 Prøvelse af efterkommelsesforanstaltninger, der er truffet efter suspensionen af forpligtelser
 1. Den part, der klages over, meddeler den klagende part og Samarbejdsudvalget de foranstaltninger, der er truffet for at efterkomme voldgiftpanelets kendelse og sin anmodning om, at den klagende parts suspension af fordele bringes til ophør.
 2. Hvis parterne ikke når til enighed om de meddelte foranstaltningers forenelighed med de i artikel 62 omhandlede bestemmelser senest 30 dage efter modtagelsen af meddelelsen, anmoder den klagende part skriftligt det oprindelige voldgiftspanel om at afgøre spørgsmålet. En sådan anmodning meddeles samtidig til den part, der klages over, og til Samarbejdsudvalget. Voldgiftspanelets kendelse meddeles parterne og Samarbejdsudvalget senest 45 dage efter modtagelsen af anmodningen. Hvis voldgiftspanelet når frem til, at efterkommelsesforanstaltningerne er i overensstemmelse med de i artikel 62 omhandlede bestemmelser, bringes suspensionen af forpligtelser til ophør.
 3. Hvis det oprindelige voldgiftspanel eller nogle af dets medlemmer ikke kan træde sammen, finder de i artikel 65 fastsatte procedurer anvendelse. Fristen for meddelelse af kendelsen er 60 dage fra indgivelsen af den i stk. 2 omhandlede anmodning.
 Artikel 73
 Gensidigt acceptabel løsning
 Det står parterne frit for til enhver tid at finde en gensidigt acceptabel løsning på tvister, som falder ind under denne afdeling. De informerer Samarbejdsudvalget og voldgiftspanelet om løsningen. Når den gensidigt acceptable løsning er blevet meddelt, afslutter panelet sit arbejde, og proceduren indstilles.
 Artikel 74
 Forretningsorden
 1. Den forretningsorden og den adfærdskodeks, som Samarbejdsudvalget vedtager, gælder for tvistbilæggelsesprocedurerne i denne afdeling.
 2. Parterne kan beslutte at ændre forretningsordenen og adfærdskodeksen.
 3. Høringer af voldgiftspanelet skal i henhold til forretningsorden være offentlige.
 Artikel 75
 Information og teknisk rådgivning
 Efter anmodning fra en part eller på eget initiativ kan voldgiftspanelet fra enhver kilde, herunder tvistens parter, indhente de oplysninger, det finder nødvendige med henblik på voldgiftspanelproceduren. Voldgiftspanelet har også ret til at søge relevant ekspertrådgivning efter behov. Alle oplysninger, der er indhentet på denne måde, skal være tilgængelige for parterne, og de skal kunne fremsætte bemærkninger hertil. Interesserede fysiske eller juridiske personer, som er etableret på parternes område, har tilladelse til at indgive amicus curiae-indlæg til voldgiftspanelet i overensstemmelse med forretningsordenen.
 Artikel 76
 Fortolkningsregler
 Voldgiftspaneler fortolker de i artikel 62 omhandlede bestemmelser efter sædvanereglerne for fortolkning af folkeretten, herunder de kodificerede regler i Wienerkonventionen om traktatretten. Voldgiftspanelets kendelser kan ikke udvide eller begrænse de rettigheder og forpligtelser, der er fastsat i de i artikel 62 omhandlede bestemmelser.
 Artikel 77
 Voldgiftspanelets afgørelser og kendelser
 1. Voldgiftspanelet bestræber sig på at træffe afgørelse ved enstemmighed. Hvis det imidlertid ikke er muligt at nå frem til en enstemmig afgørelse, afgøres sagen ved afstemning. Dissenser offentliggøres ikke.
 2. Voldgiftspanelets kendelse


text:
er bindende for parterne og skaber ikke rettigheder eller forpligtelser for fysiske eller juridiske personer. I kendelsen redegøres der for de faktiske omstændigheder, anvendeligheden af de relevante bestemmelser i denne aftale og den grundlæggende begrundelse for de anførte resultater og konklusioner. Samarbejdsudvalget offentliggør voldgiftspanelets kendelser i deres fulde ordlyd, medmindre det beslutter ikke at gøre dette af hensyn til fortrolige forretningsoplysninger.
 Kapitel IV
 Almindelige bestemmelser
 Artikel 78
 Liste over voldgiftsmænd
 1. Samarbejdsudvalget opstiller senest seks måneder efter denne aftales ikrafttræden en liste over 15 personer, som er villige til og i stand til at fungere som voldgiftsmænd. Hver af parterne foreslår fem personer til at fungere som voldgiftsmænd. De to parter udvælger desuden fem personer, som ikke er statsborgere i nogen af parterne, og som skal fungere som formand for voldgiftspanelet. Samarbejdsudvalget sørger for, at listen altid er ajourført.
 2. Voldgiftsmænd skal have specialiseret viden eller erfaringer inden for jura og international handel. De skal være uafhængige og handle efter deres egen overbevisning og må ikke modtage instrukser fra nogen organisation eller regering eller være tilknyttet nogen af parternes regering, og de skal overholde adfærdskodeksen.
 Artikel 79
 Forholdet til WTO-forpligtelser
 1. Indtil Irak tiltræder WTO, vedtager voldgiftspanelet en fortolkning, der er fuldt ud i overensstemmelse med de relevante bestemmelser i Verdenshandelsorganisationens tvistbilæggelsesorgan, når det træffer kendelser om en påstået overtrædelse af en af de i artikel 62 omhandlede bestemmelser, som indarbejder eller henviser til en bestemmelse i WTO-aftalen.
 2. Ved Iraks tilslutning til WTO finder stk. 3-6 anvendelse:
 3. Anvendelsen af tvistbilæggelsesbestemmelserne i denne afdeling er ikke til hinder for, at en sag indbringes for WTO, herunder også tvistbilæggelsessager.
 4. Hvis en part imidlertid med hensyn til en særlig foranstaltning har indledt en tvistbilæggelsesprocedure enten i henhold til artikel 64, stk. 1, i denne aftale eller WTO-aftalen, må vedkommende ikke indlede en tvistbilæggelsesprocedure vedrørende samme foranstaltning i et andet forum, før den første procedure er afsluttet. Herudover må en part ikke søge afhjælpning for misligholdelse af en forpligtelse, som gælder i henhold til både associeringsaftalen og WTO-aftalen, i begge fora. Når en tvistbilæggelsesprocedure er indledt i et sådant tilfælde, må parten ikke indbringe et krav om afhjælpning for misligholdelse af samme forpligtelse i henhold til den anden aftale for det andet forum, medmindre det valgte forum af proceduremæssige eller retslige grunde ikke når frem til en afgørelse vedrørende kravet om afhjælpning i forbindelse med den pågældende forpligtelse.
 5. For så vidt angår stk. 4:
 a)
 anses en tvistbilæggelsesprocedure i henhold til WTO-aftalen for at være indledt, når en part anmoder om, at der nedsættes et panel i henhold til artikel 6 i WTO-forståelsen vedrørende reglerne og procedurerne for tvistbilæggelse, og for at være afsluttet, når WTO's tvistbilæggelsesorgan vedtager panelets beretning og i givet fald appelinstansens beretning, jf. artikel 16 og artikel 17, stk. 14, i WTO-forståelsen vedrørende reglerne og procedurerne for tvistbilæggelse
 b)
 anses en tvistbilæggelsesprocedure i henhold til denne afdeling for at være indledt, når en part anmoder om nedsættelse af et voldgiftspanel i henhold til artikel 64, stk.


text:
1, og for at være afsluttet, når voldgiftspanelet meddeler parterne og Samarbejdsudvalget sin kendelse i henhold til artikel 67.
 6. Ingen bestemmelser i denne afdeling er til hinder for, at en part gennemfører en af WTO's tvistbilæggelsesorganet godkendt suspension af forpligtelser. WTO-aftalen kan ikke påberåbes for at forhindre en part i at suspendere forpligtelser i henhold til afsnit II i denne aftale.
 Artikel 80
 Frister
 1. Alle i denne afdeling fastsatte tidsfrister, herunder voldgiftspanelernes frist til at meddele deres kendelser, regnes i kalenderdage fra dagen efter den handling eller den kendsgerning, som de vedrører.
 2. Alle frister, der er omhandlet i denne afdeling, kan forlænges efter aftale mellem parterne.
 AFSNIT III
 SAMARBEJDSOMRÅDER
 Artikel 81
 Finansiel og teknisk bistand
 1. For at nå målene i denne aftale nyder Irak godt af finansiel og teknisk bistand fra Unionen i form af tilskud for at fremme den økonomiske og politiske forandring af Irak.
 2. Bistanden er omfattet af rammerne for Unionens udviklingssamarbejde som fastsat i Europa-Parlamentets og Rådets relevante forordninger.
 Målene og områderne for Unionens finansielle bistand fastlægges i et vejledende program, der afspejler de vedtagne prioriteter, og som aftales mellem de to parter under hensyntagen til Iraks udviklingsbehov og -strategier, sektormæssige opsugningsevne og reformfremskridt.
 3. Parterne sikrer, at den tekniske bistand fra Unionen ydes i tæt samordning med bidrag fra andre kilder. Unionens udviklingssamarbejdspolitik og internationale indsats er styret af FN's 2015-mål og de vigtigste udviklingsmål og principper inden for FN og andre kompetente internationale organisationer. Ved gennemførelsen af Unionens udviklingspolitik tages der fuldt ud hensyn til principperne om bistandseffektivitet, herunder Pariserklæringen af 2. marts 2005 og Accrahandlingsplanen.
 4. Den part, der nyder godt af teknisk eller finansiel bistand, efterkommer straks anmodninger om administrativt samarbejde fra den anden parts kompetente myndigheder med henblik på at bekæmpe svig og uregelmæssigheder i forbindelse med bistand fra Unionen, jf. dog bestemmelserne om gensidig retlig bistand.
 5. Iraks regering sikrer, at der udpeges et kontaktpunkt for bekæmpelse af svig. Kontaktpunktet er ansvarligt for at sikre et effektivt samarbejde med Unionens institutioner og organer, herunder Den Europæiske Revisionsret og Det Europæiske Kontor for Bekæmpelse af Svig, særlig hvad angår gennemførelsen af deres revisions- og kontrolforanstaltninger på området beskyttelse af Unionens finansielle interesser.
 Artikel 82
 Samarbejde om social og menneskelig udvikling
 Samarbejdet på dette område vil bekræfte globaliseringens sociale dimension og minde om forbindelsen mellem social udvikling og økonomisk udvikling samt miljømæssigt bæredygtig udvikling. Samarbejdet vil desuden understrege betydningen af fattigdomsbekæmpelse, fremme af menneskerettigheder og grundlæggende friheder for alle, herunder udsatte grupper og fordrevne, og være svaret på vigtige sundheds-, uddannelses- og beskæftigelsesmæssige behov. Samarbejdsaktiviteter på alle disse områder vil navnlig være fokuseret på kapacitets- og institutionsopbygning, idet der tages hensyn til principperne om inklusivitet, god forvaltningsskik og en sund og gennemsigtig forvaltning.
 Artikel 83
 Almen uddannelse, erhvervsuddannelse og ungdomsanliggender
 1. Parterne bestræber sig på at fremme samarbejdet inden for almen uddannelse, erhvervsuddannelse og ungdomsanliggender til gensidig gavn, idet der tages hensyn de disponible ressourcer og fremme af ligestilling mellem kønnene.
 2. Parterne fremmer navnlig udvekslingen af oplysninger,


text:
knowhow, studerende, lærere, tekniske ressourcer, unge og unge arbejdstagere og styrkelse af kapaciteter, samtidig med at de faciliteter, som eksisterende samarbejdsprogrammer giver, og de erfaringer, som begge parter har opnået på området, udnyttes.
 3. Begge parter enes desuden om at intensivere samarbejdet mellem højere læreanstalter ved hjælp af bl.a. Erasmus Mundus-programmet med henblik på at støtte deres uddannelsessystemers ekspertise og internationalisering.
 Artikel 84
 Beskæftigelse og social udvikling
 1. Parterne er enige om at øge samarbejdet på området beskæftigelse, arbejdsmarkedsforhold og sociale anliggender, herunder samarbejde om social samhørighed, ordentlige arbejdsforhold og sundhed og sikkerhed på arbejdspladsen, arbejdsret, dialog mellem arbejdsmarkedets parter samt udvikling af menneskelige ressourcer og ligestilling mellem kønnene med henblik på at fremme fuldstændig og produktiv beskæftigelse og ordentligt arbejde for alle som nøgleelementer i forbindelse med en bæredygtig udvikling og bekæmpelse af fattigdom.
 2. Parterne bekræfter deres forpligtelse til at fremme og effektivt gennemføre internationalt anerkendte arbejdsmæssige og sociale standarder. Der tages hensyn til gennemførelsen af relevante multilaterale social- og arbejdsaftaler i forbindelse med alle de aktiviteter, som parterne gennemfører inden for rammerne af denne aftale.
 3. Samarbejdsformerne kan bl.a. omfatte specifikke programmer og projekter, som parterne bliver enige om, samt dialog, kapacitetsopbygning, samarbejde og initiativer om emner af fælles interesse på bilateralt og multilateralt niveau.
 4. Parterne er enige om at inddrage arbejdsmarkedets parter og andre relevante berørte parter i dialogen og samarbejdet.
 Artikel 85
 Civilsamfundet
 Parterne anerkender civilsamfundsorganisationers bidrag, særlig akademiske kredses rolle og forbindelserne mellem tænketanke, til dialogen og samarbejdet i henhold til denne aftale og vedtager at fremme en effektiv dialog med civilsamfundet og dets effektive deltagelse.
 Artikel 86
 Menneskerettigheder
 1. Parterne enes om at samarbejde om fremme og effektiv beskyttelse af menneskerettighederne, herunder ratifikationen og gennemførelsen af internationale instrumenter vedrørende menneskerettigheder og teknisk bistand, uddannelse og kapacitetsopbygning i det fornødne omfang. Parterne er bevidste om, at virkningerne af eventuelle samarbejds- og udviklingsprogrammer vil være begrænsede, hvis de ikke beskytter, øger og respekterer menneskerettighederne.
 2. Samarbejde om menneskerettighederne kan bl.a. omfatte:
 a)
 styrkelse af statslige menneskerettighedsorganisationer og ikke-statslige organisationer, der arbejder på området
 b)
 fremme af og uddannelse i menneskerettigheder på nationalt og lokalt plan, særlig hos organer i den offentlige forvaltning, retsmyndighederne og retshåndhævelsesmyndighederne, hvad angår kvinders og børns rettigheder
 c)
 udvikling af Iraks lovgivning i overensstemmelse med den humanitære folkeret og internationale menneskeret
 d)
 samarbejde og udveksling af oplysninger inden for menneskerettighedsrelaterede FN-institutioner
 e)
 støtte til den irakiske regerings indsats for at sikre irakiske borgere en ordentlig levestandard og garantere deres politiske, økonomiske, sociale og kulturelle rettigheder uden forskelsbehandling
 f)
 støtte til national forsoning og bekæmpelse af straffrihed
 g)
 etablering af en overordnet dialog om menneskerettighederne.
 Artikel 87
 Samarbejde om erhvervspolitik og om politik for små og mellemstore virksomheder
 1. Formålet med samarbejdet på dette område er at lette omstruktureringen og moderniseringen af den irakiske industri, styrke dens konkurrenceevne og vækst og skabe gunstige vilkår for et gensidigt fordelagtigt samarbejde mellem Iraks og Unionens erhvervsliv.
 A. Generelt
 2. Samarbejdet skal:
 a)
 anspore til en overordnet erhvervsstrategi i Irak, som tager hensyn til


text:
realiteterne i den situation, som erhvervsvirksomheder i den offentlige og den private sektor befinder sig i på nuværende tidspunkt
 b)
 fremme Iraks omstrukturering og moderniseringen af landets industri på betingelser, som sikrer miljøbeskyttelse, en bæredygtig udvikling og økonomisk vækst
 c)
 anspore til skabelse af et gunstigt klima for private initiativer med henblik på at stimulere og diversificere produktioner bestemt til det lokale marked og eksportmarkedet
 d)
 fremme et klima, der stimulerer vækst og diversificering i industriproduktionen i et bæredygtigt udviklingsperspektiv
 e)
 arbejde for at fremskaffe oplysninger, der kan tjene det fælles samarbejde på erhvervsområder
 f)
 fremme brugen af Unionens og internationale tekniske forskrifter, standarder og overensstemmelsesprocedurer for at lette Iraks integration i den globale økonomi; etablere regelmæssige udvekslinger mellem begge parters standardiserings- og normaliseringsorganer
 g)
 fremme et godt erhvervsmiljø
 h)
 fremme forbedringen af informationsstøttetjenester som et nøgleelement for vækstmulighederne for erhvervsaktiviteter og økonomisk udvikling
 i)
 udvikle forbindelserne mellem parternes økonomiske aktører (selskaber, fagfolk, branche- eller erhvervsorganisationer, arbejdsmarkedsorganisationer osv.)
 j)
 fremme fælles industriprojekter og oprettelsen af joint venture-selskaber og informationsnetværk.
 B. Små og mellemstore virksomheder
 3. Parterne er under hensyntagen til deres respektive økonomiske politikker og målsætninger enige om at fremme det industripolitiske samarbejde på alle områder, som anses for at være egnede, med sigte på at forbedre små og mellemstore virksomheders (SMV) konkurrenceevne.
 4. Parterne skal:
 a)
 sigte mod at udvikle og styrke SMV og fremme samarbejdet mellem dem
 b)
 udvikle bistanden til mikrovirksomheder og SMV på områder såsom finansiering, erhvervsuddannelse, teknologi og marketing, innovation og andet, som er nødvendigt for SMVs etablering såsom virksomhedskuvøser, og andre udviklingsområder
 c)
 støtte SMVs aktiviteter gennem opbygning af relevante netværk og
 d)
 lette erhvervssamarbejdet, støtte de relevante samarbejdsaktiviteter, som begge parters private sektor har iværksat, gennem hensigtsmæssige forbindelser mellem aktører i den private sektor i Irak og i Unionen for derved at forbedre informationsflowet.
 Artikel 88
 Samarbejde på investeringsområdet
 1. Parterne samarbejder om at skabe et gunstigt investeringsklima både nationalt og internationalt for derved at sikre en passende beskyttelse af investeringer, overførsel af kapital og udveksling af oplysninger om investeringsmuligheder.
 2. Parterne er enige om at støtte fremme og beskyttelse af investeringer på grundlag af principperne om ikke-forskelsbehandling og gensidighed.
 3. Parterne fremmer udveksling af information om love, administrative bestemmelser og administrativ praksis på investeringsområdet.
 4. Parterne forpligter sig til at fremme samarbejdet mellem deres respektive finansielle institutter for at fremme investeringsmulighederne.
 5. For at lette investeringerne og handelen er Unionen parat til at støtte Irak, når landet anmoder herom, i dets bestræbelser for at bringe sine lovgivningsmæssige og retlige rammer tættere på Unionens på de områder, der er omfattet af aftalen.
 Artikel 89
 Industristandarder og overensstemmelsesvurdering
 Parterne kan samarbejde på følgende områder vedrørende standarder, tekniske forskrifter og overensstemmelsesvurderinger:
 1.
 Øget brug af internationale standarder i tekniske forskrifter og overensstemmelsesvurderinger, herunder sektorspecifikke foranstaltninger, på parternes områder og øget samarbejde mellem parterne i forbindelse med relevante internationale institutioners og organisationers arbejde
 2.
 Støtte til kapacitetsopbygningsinitiativer inden for standardisering, overensstemmelsesvurdering, akkreditering, metrologi og markedstilsyn i Irak
 3.
 Fremme af bilateralt samarbejde mellem de organisationer i


text:
Irak og Unionen, som er ansvarlige for standardisering, overensstemmelsesvurdering, akkreditering, metrologi og markedstilsyn
 4.
 Udvikling af fælles retningslinjer for god forskriftspraksis, herunder, men ikke blot:
 a)
 gennemsigtighed i udarbejdelsen, vedtagelsen og anvendelsen af tekniske forskrifter, standarder og overensstemmelsesvurderingsprocedurer
 b)
 forskrifters og dermed forbundne overensstemmelsesvurderingsprocedurers nødvendighed og proportionalitet, herunder brug af leverandørers overensstemmelseserklæring
 c)
 brug af internationale standarder som grundlag for tekniske forskrifter, undtagen hvor sådanne internationale standarder ville være et ineffektivt eller uegnet middel til at realisere de legitime mål, der forfølges
 d)
 håndhævelse af tekniske forskrifter og markedstilsynsaktiviteter
 5.
 Øget forskriftsmæssigt, teknisk og videnskabeligt samarbejde ved bl.a. at udveksle oplysninger, erfaringer og data med henblik på at forbedre tekniske forskrifters kvalitet og omfang og sikring af en effektiv anvendelse af forskriftskilder
 6.
 Udvikling af de tekniske forskrifters, standardernes og overensstemmelsesprocedurernes kompatibilitet og konvergens.
 Artikel 90
 Samarbejde inden for landbrug, skovbrug og udvikling af landdistrikter
 Målet er at fremme samarbejde inden for landbrug, skovbrug og udvikling af landdistrikter med sigte på at fremme diversificering, miljøforsvarlig praksis og bæredygtig økonomisk og social udvikling samt fødevaresikkerhed. Med henblik herpå skal parterne se på:
 a)
 kapacitetsopbygning og uddannelse til offentlige institutioner
 b)
 foranstaltninger, der sigter mod at højne kvaliteten af landbrugsprodukter og udvikle producentsammenslutningers kapacitet og støtten til handelsfremmende aktiviteter
 c)
 foranstaltninger vedrørende miljøhygiejne, dyre- og plantesundhed og andre dermed forbundne aspekter under hensyntagen til begge parters gældende lovgivning og i overensstemmelse med WTO-reglerne og multilaterale miljøaftaler
 d)
 foranstaltninger vedrørende bæredygtig økonomisk og social udvikling af landdistrikter, såsom miljøforsvarlig praksis, skovbrug, forskning, overførsel af knowhow, adgang til jord, vandforvaltning og kunstvanding, bæredygtig udvikling af landdistrikter og fødevaresikkerhed
 e)
 foranstaltninger for at bevare den traditionelle landbrugsviden, som giver deres befolkninger deres særlige identitet, herunder samarbejde om geografiske angivelser, udveksling af erfaringer på lokalt plan og udvikling af samarbejdsnet
 f)
 modernisering af landbrugssektoren, herunder praksis på gårdene og diversificering af landbrugsproduktionen.
 Artikel 91
 Energi
 1. Parterne bestræber sig på at øge samarbejdet i energisektoren, hvad angår principperne om frie, konkurrencedygtige og åbne energimarkeder med henblik på:
 a)
 at øge energisikkerheden, samtidig med at miljøbæredygtigheden sikres, og den økonomiske vækst fremmes
 b)
 at udvikle institutionelle samt lovgivnings- og forskriftsmæssige rammer i energisektoren for at sikre, at energimarkedet fungerer effektivt, og at fremme investeringer i energisektoren
 c)
 at udvikle og fremme partnerskaber mellem virksomheder i Unionen og Irak på områderne prospektering, produktion, behandling, transport, distribution og tjenesteydelser i energisektoren
 d)
 at udvikle en regelmæssig og effektiv energidialog mellem parterne og i en regional kontekst, herunder via det europæisk-arabiske Machrak-projekt om oprettelse af et regionalt gasmarked og andre relevante regionale initiativer.
 2. Med dette for øje vedtager parterne at fremme gensidigt fordelagtige kontakter med sigte på at:
 a)
 støtte udviklingen af en hensigtsmæssig energipolitik, forskriftsmæssige rammer herfor og infrastruktur i Irak på grundlag af principperne om miljøbæredygtighed, forsvarlig forvaltning af energikilder og et frit, konkurrencedygtigt og åbent marked
 b)
 samarbejde om at forbedre den administrative og retlige kapacitet og etablere stabile og gennemsigtige retlige rammebetingelser for at stimulere den økonomiske aktivitet og internationale investeringer på energiområdet i Irak


text:
c)
 fremme det tekniske samarbejde med henblik på projektering og udvikling af de irakiske olie- og naturgasreservefelter samt udvikling og modernisering af olie- og gasinfrastrukturen, herunder transport- og transitnetværk til Mashreqregionen, andre relevante regionale initiativer og markedet i Unionen
 d)
 forbedre elforsyningssystemets pålidelighed i Irak
 e)
 øge samarbejdet om at forbedre energisikkerheden og bekæmpe klimaforandringer gennem fremme af vedvarende energikilder, energieffektivitet og mindskelse af gasafbrændingen
 f)
 lette udvekslingen af knowhow og overførsel af teknologi og bedste praksis samt uddannelse af fagfolk
 g)
 fremme Iraks deltagelse i den regionale integrering af energimarkeder.
 Artikel 92
 Transport
 1. Parterne bestræber sig på at øge samarbejdet i transportsektoren, hvad angår etableringen af et bæredygtigt og effektivt transportsystem med henblik på at:
 a)
 øge udviklingen af transporten og transportnettene, samtidig med at miljøbæredygtigheden sikres, og den økonomiske vækst fremmes
 b)
 udvikle institutionelle samt lovgivnings- og forskriftsmæssige rammer i transportsektorerne for at sikre, at transportmarkedet fungerer effektivt, og at fremme investeringer i transportsektoren
 c)
 udvikle og fremme partnerskaber mellem virksomheder i Unionen og Irak på områderne prospektering, kapacitetsopbygning, infrastrukturudvikling, transportsikkerhed og tjenesteydelser i transportsektoren
 d)
 udvikle en regelmæssig og effektiv transportdialog mellem parterne og i en regional kontekst, herunder via Euromed-transportsamarbejdet og andre relevante regionale initiativer.
 2. Med dette for øje vedtager parterne at fremme gensidigt fordelagtige kontakter med sigte på at:
 a)
 støtte udviklingen af en passende transportpolitik med henblik på udvikling af alle transportformer, retlige rammer herfor og rehabilitering og udvikling af transportinfrastrukturer i Irak, idet betydningen af bæredygtighed understreges; at sikre intermodaliteten og integrationen af alle transportformer; at undersøge muligheden for en yderligere tilnærmelse af de lovgivningsmæssige og retlige rammer med Unionens og internationale standarder, særlig inden for sikkerhed
 b)
 samarbejde om at forbedre/genetablere den administrative og retlige kapacitet med henblik på at udarbejde specifikke planer for prioriterede sektorer og at etablere stabile og gennemsigtige rammebetingelser for at stimulere transportøkonomiske aktiviteter og internationale transportinvesteringer i Irak på grundlag Unionens politikker og praksis og at udvikle de nødvendige uafhængige tilsynsmyndigheder
 c)
 fremme det tekniske samarbejde med henblik på projektering og udvikling af alle transportsektorer i Irak samt udvikling og modernisering af transportinfrastrukturen, herunder forbindelser mellem transportnetværket til Mashreqregionen, andre relevante regionale initiativer og markedet i Unionen
 d)
 forbedre pålideligheden af transportstrømme mod og gennem Irak
 e)
 lette udvekslingen af knowhow og overførslen af teknologi og bedste praksis samt uddannelse af fagfolk, hvilket udgør væsentlige samarbejdselementer og bør prioriteres
 f)
 fremme Iraks deltagelse i sammenkoblingen til de regionale transportsystemer
 g)
 gennemføre en national flypolitik, herunder udvikling af lufthavne og forvaltning af lufttrafikken, og yderligere styrke den administrative kapacitet (herunder etablering af en selvstændig civil luftfartsmyndighed, der skal fungere som en reel tilsynsmyndighed), at forhandle om en »horisontal« lufttransportaftale for at genskabe retssikkerheden i forbindelse med bilaterale luftfartsaftaler og at undersøge mulighederne for forhandlinger om en overordnet flyaftale mellem Unionen og Irak.
 Artikel 93
 Miljø
 1. Parterne er enige om, at der er behov for at styrke og øge bestræbelserne for at beskytte miljøet, f.eks. i forbindelse med klimaforandringer, en bæredygtig forvaltning af naturressourcer og bevarelse


text:
af biodiversiteten som grundlag for udviklingen for nuværende og fremtidige generationer.
 2. Parterne er enige om, at samarbejdet på dette område bør fremme miljøbeskyttelsen med henblik på en bæredygtig udvikling. Der bør i alle parternes aktiviteter i henhold til denne aftale tages hensyn til de resultater, der blev opnået enighed om, på det globale topmøde om bæredygtig udvikling.
 3. Samarbejdet på dette område bør bl.a. fokusere på:
 a)
 udveksling af oplysninger og ekspertise på miljøområdet (f.eks. problemer i byerne, naturbeskyttelse, vand- og affaldsforvaltning og katastrofehåndtering)
 b)
 at fremme regionalt samarbejde på miljøbeskyttelsesområdet, herunder fremme af investeringer i miljøprojekter og –programmer
 c)
 at fremme miljøbevidsthed og lokalsamfundenes øgede deltagelse i miljøbeskyttelse og bestræbelserne for at sikre en bæredygtig udvikling
 d)
 at støtte kapacitetsopbygningen på miljøområdet, f.eks. afhjælpning af og tilpasning til klimaforandringer
 e)
 at samarbejde i forbindelse med forhandlinger om og gennemførelse af multilaterale miljøaftaler
 f)
 at fremme udvekslingen af teknisk bistand til miljøprogrammering og til integrering af miljøhensyn på andre politikområder
 g)
 at støtte miljøforskning og -analyse.
 Artikel 94
 Telekommunikation
 Parterne samarbejder om:
 a)
 at fremme udvekslingen af oplysninger vedrørende gældende lovgivning og mulige fremtidige lovgivningsreformer inden for telekommunikationssektoren for at sikre en bedre forståelse af hinandens retsforskrifter vedrørende telekommunikation
 b)
 at udveksle oplysninger om udviklingen inden for informations- og kommunikationsteknologi og -standarder.
 Artikel 95
 Videnskab og teknologi
 1. Parterne fremmer samarbejdet inden for civil videnskabelig forskning og teknologisk udvikling på basis af gensidige fordele og, afhængigt af de disponible ressourcer, fyldestgørende adgang til deres respektive forskningsprogrammer under forudsætning af en tilstrækkelig effektiv beskyttelse af den intellektuelle, industrielle og kommercielle ejendomsret.
 2. Samarbejdet inden for videnskab og teknologi omfatter:
 a)
 udveksling af videnskabeligt og teknisk samarbejde samt programmer
 b)
 fælles møder for videnskabsfolk
 c)
 fælles aktiviteter inden for forskning, teknologi og udvikling
 d)
 uddannelsesaktiviteter og mobilitetsprogrammer for de to parters videnskabsfolk, forskere og teknikere inden for forskning, teknologi og udvikling.
 3. Samarbejdet gennemføres på basis af specifikke arrangementer, som skal forhandles og vedtages efter procedurer, som hver af parterne fastlægger, og som bl.a. skal omfatte passende bestemmelser om intellektuel, industriel og kommerciel ejendomsret.
 Artikel 96
 Told- og skattesamarbejde
 1. Parterne etablerer et toldsamarbejde, i første række inden for uddannelse, forenkling af toldformaliteter, dokumentation og procedurer, forebyggelse, efterforskning og bekæmpelse af overtrædelser af toldreglerne, med henblik på at sikre, at alle de bestemmelser, der planlægges vedtaget med hensyn til handel, overholdes, og at sørge for, at Iraks toldsystem bringes i overensstemmelse med Unionens.
 2. For at styrke og udvikle de økonomiske aktiviteter og samtidig tage højde for behovet for at udvikle passende reguleringsmæssige rammer anerkender og forpligter parterne sig til at gennemføre principperne om god forvaltningsskik på skatteområdet, nemlig gennemsigtighed, informationsudveksling og loyal skattekonkurrence, jf. dog deres respektive kompetencer. Med henblik herpå vil parterne i overensstemmelse med deres respektive kompetencer forbedre det internationale samarbejde på skatteområdet og udvikle foranstaltninger til effektivt at gennemføre ovennævnte principper.
 Artikel 97
 Statistisk samarbejde
 Parterne er enige om at fremme aktiviteter for samarbejdet på det statistiske område. De vil fokusere på institutions- og kapacitetsopbygning og styrkelse


text:
af det nationale statistiske system, herunder udvikling af statistiske metoder og udarbejdelse og formidling af statistiske data for handel med varer og tjenesteydelser og mere generelt på et hvilket som helst andet område til støtte for de nationale udviklingsprioriteter på det sociale og økonomiske område, der er omfattet af denne aftale, og som egner sig til statistisk bearbejdning.
 Artikel 98
 Makroøkonomisk stabilitet og offentlige finanser
 1. Parterne er enige om betydningen af at opnå makroøkonomisk stabilitet i Irak ved hjælp af en forsvarlig pengepolitik, der sigter mod at opnå prisstabilitet og bevare den samt ved hjælp af finanspolitikken at opnå gældsbæredygtighed.
 2. Parterne er enige om betydningen af at opnå effektivitet, hvad angår de offentlige udgifter, gennemsigtighed og ansvarlighed på nationalt og lokalt plan i Irak.
 3. Parterne er enige om at samarbejde om bl.a. at forbedre Iraks offentlige finansforvaltning, som bl.a. har til formål at sikre en omfattende budgetplanlægning og en enkelt statskasse.
 Artikel 99
 Udvikling af den private sektor
 Parterne er enige om at samarbejde for at udvikle markedsøkonomien i Irak ved at forbedre investeringsklimaet, diversificere de økonomiske aktiviteter, gøre fremskridt med gennemførelsen af privatiseringsprogrammet og forbedre de øvrige betingelser for at fremskynde jobskabelsen i den private sektor.
 Artikel 100
 Turisme
 1. Parterne opfordrer til, at der gøres en indsats for at forbedre deres samarbejde for at sikre en afbalanceret og bæredygtig udvikling af turismen og tilknyttede forhold.
 2. Parterne er derfor enige om at udvikle samarbejdet på turistområdet, særlig at udveksle oplysninger, erfaringer og bedste praksis vedrørende tilrettelæggelsen af de institutionelle ramme for turistsektoren og vedrørende det generelle miljø, inden for hvilket turistvirksomheder fungerer.
 Artikel 101
 Finansielle tjenester
 Parterne samarbejder med sigte på en indbyrdes tilnærmelse af regler og standarder bl.a. med henblik på:
 a)
 at styrke den finansielle sektor i Irak
 b)
 at forbedre regnskabs-, regnskabskontrol- og tilsynssystemerne inden for bank- og forsikringsvirksomhed og andre finansielle sektorer i Irak
 c)
 at udveksle information om parternes gældende lovgivning eller lovgivning under udarbejdelse
 d)
 at udvikle kompatible revisionssystemer.
 AFSNIT IV
 RETLIGE ANLIGGENDER, FRIHED OG SIKKERHED
 Artikel 102
 Retsstatsprincipperne
 1. Parterne vil inden for samarbejdet om retlige anliggender, frihed og sikkerhed udvise et konstant engagement i og lægge særlig vægt på at fremme retsstatsprincipperne, herunder domstolenes uafhængighed, adgang til domstolsprøvelse og retten til en retfærdig rettergang.
 2. Parterne vil samarbejde om yderligere at udvikle institutionernes funktion på områderne retshåndhævelse og domstolssystemet, herunder kapacitetsopbygning.
 Artikel 103
 Retligt samarbejde
 1. Parterne er enige om at udvikle det retlige samarbejde på det civilretlige område, navnlig hvad angår ratifikationen og gennemførelsen af multilaterale konventioner om civilretligt samarbejde, særlig konventionerne udarbejdet af Haagerkonferencen om international privatret vedrørende internationalt retligt samarbejde, grænseoverskridende tvister og beskyttelse af børn.
 2. Parterne er enige om at fremme brugen af alternative midler til bilæggelse af civil- og handelsretlige tvister i det omfang, det er muligt i henhold til gældende internationale instrumenter.
 3. Hvad angår retligt samarbejde i straffesager, bestræber parterne sig på at øge samarbejdet om gensidig retlig bistand og udlevering. Det omfatter eventuelt adgang til og gennemførelse af


text:
de relevante internationale FN-instrumenter, herunder Rom-statutten for Den Internationale Straffedomstol som nævnt i denne aftales artikel 7.
 Artikel 104
 Beskyttelse af personoplysninger
 1. Parterne er enige om at samarbejde for at forbedre beskyttelsen af personoplysninger under hensyntagen til de højeste internationale standarder som f.eks. omhandlet i De Forenede Nationers retningslinjer for regulering af edb-registre over personoplysninger (FN-generalforsamlingens resolution 45/95 af 14. december 1990).
 2. Samarbejdet om beskyttelse af personoplysninger kan bl.a. omfatte teknisk bistand i form af udveksling af oplysninger og ekspertise.
 Artikel 105
 Samarbejde om migration og asyl
 1. Parterne bekræfter den betydning, som de tillægger en fælles forvaltning af migrationsstrømmene mellem deres områder. For at styrke deres indbyrdes samarbejde etablerer de en alsidig dialog om alle migrationsrelaterede anliggender, herunder ulovlig migration, menneskesmugling og -handel samt indarbejdelse af migrationsspørgsmål i de nationale strategier for økonomisk og social udvikling af de områder, hvorfra migranterne kommer.
 2. Samarbejdet baseres på en specifik behovsvurdering, der foretages efter gensidig konsultation mellem parterne og gennemføres i overensstemmelse med den relevante gældende EU-ret og nationale lovgivning. Der fokuseres særlig på:
 a)
 de grundlæggende årsager til migration
 b)
 udarbejdelse og gennemførelse af national lovgivning og praksis, for så vidt angår international beskyttelse, for at opfylde bestemmelserne i Genèvekonventionen af 1951 om flygtninges status og i protokollen af 1967 hertil og andre relevante internationale instrumenter til at sikre overholdelse af princippet om »non-refoulement«, idet det anerkendes, at Irak er en af de stater, der endnu ikke er part i Genèvekonventionen af 1951 om flygtninges status og i protokollen af 1967 hertil, men at Irak overvejer muligheden for i fremtiden at tiltræde dem
 c)
 indrejseregler, de indrejste personers rettigheder og status, redelig behandling og integration af lovligt fastboende ikke-statsborgere, uddannelse og foranstaltninger til bekæmpelse af racisme og fremmedhad
 d)
 fastlæggelse af en effektiv og præventiv politik mod ulovlig migration, smugling af migranter og menneskehandel, herunder spørgsmålet om, hvordan smuglerringe kan bekæmpes og ofrene for smugling og menneskehandel kan beskyttes
 e)
 tilbagevenden under humane og værdige omstændigheder af personer, der har taget ulovligt ophold, herunder tilskyndelse til frivillig tilbagevenden, og tilbagetagelse af sådanne personer i overensstemmelse med stk. 3.
 f)
 hvad angår visa, spørgsmål, der er af gensidig interesse inden for rammerne af de eksisterende Schengenregler
 g)
 hvad angår grænseforvaltning og -kontrol, spørgsmål vedrørende organisation, uddannelse, bedste praksis og andre praktiske foranstaltninger i felten og, hvor det er relevant, materiel, idet der tages hensyn til den potentielle dobbelte anvendelse af sådant materiel.
 3. Som led i samarbejdet om at forhindre og kontrollere ulovlig indvandring er parterne også enige om at tilbagetage deres ulovlige migranter. Med henblik herpå:
 a)
 tilbagetager Irak en hvilken som helst af sine statsborgere, som ikke eller ikke længere opfylder gældende betingelser for indrejse i, tilstedeværelse eller ophold på en EU-medlemsstats område på sidstnævntes anmodning og uden yderligere formaliteter
 b)
 tilbagetager hver af EU-medlemsstaterne en hvilken som helst af sine statsborgere, som ikke eller ikke længere opfylder gældende betingelser for indrejse i, tilstedeværelse eller ophold på Iraks område på sidstnævntes anmodning og uden yderligere formaliteter.
 4.


text:
EU-medlemsstaterne og Irak giver deres statsborgere de nødvendige dokumenter til bekræftelse af deres identitet, således at de kan rejse med henblik herpå. Hvis en person, der skal tilbagetages, ikke er i besiddelse af dokumenter eller andet, der dokumenterer vedkommendes nationalitet, træffer den berørte medlemsstats eller Iraks kompetente diplomatiske og konsulære repræsentation på Iraks anmodning eller den berørte medlemsstats anmodning foranstaltning til en samtale med personen for at fastslå vedkommendes nationalitet.
 5. Parterne er i den forbindelse enige om på den ene parts anmodning som defineret i artikel 122 og snarest muligt at indgå en aftale om forebyggelse og kontrol af ulovlig migration og regulering af de specifikke procedurer og forpligtelser for tilbagetagelse, som, hvis det skønnes hensigtsmæssigt af begge parter, også skal omfatte tilbagetagelse af statsborgere fra andre lande og statsløse personer.
 6. Samarbejdet på dette område finder sted under fuld respekt for parternes rettigheder, forpligtelser og ansvar i henhold til folkeretten og den humanitære folkeret.
 Artikel 106
 Bekæmpelse af organiseret kriminalitet og korruption
 Parterne er enige om at samarbejde om og bidrage til bekæmpelse af organiseret, økonomisk og finansiel kriminalitet og korruption, varemærkeforfalskning og ulovlige transaktioner ved til fulde at indfri deres eksisterende gensidige internationale forpligtelser på dette område, herunder et effektivt samarbejde om beslaglæggelse af aktiver eller pengemidler, som er opnået gennem korruption. Parterne vil fremme anvendelsen af FN’s konvention om grænseoverskridende organiseret kriminalitet og tillægsprotokollerne og FN’s konvention mod korruption.
 Artikel 107
 Bekæmpelse af hvidvaskning af penge og finansiering af terrorisme
 1. Parterne er enige om, at det er nødvendigt at arbejde for og samarbejde om at forhindre, at deres finansielle systemer bruges til at hvidvaske udbyttet af kriminelle aktiviteter såsom ulovlig narkotikahandel og korruption og til at finansiere terrorisme.
 2. Parterne er enige om at samarbejde om teknisk og administrativ bistand, der er rettet mod udvikling og gennemførelse af forskrifter og en effektiv funktion af mekanismer til bekæmpelse af pengehvidvaskning og finansiering af terrorisme. Dette samarbejde omfatter også inddrivelse af aktiver eller midler, som stammer fra kriminelle aktiviteter.
 3. Som led i samarbejdet udveksles der information inden for rammerne af parternes respektive lovgivninger, og der fastsættes passende standarder for bekæmpelse af hvidvaskning af penge og finansiering af terrorisme svarende til dem, der er vedtaget af Den Finansielle Aktionsgruppe vedrørende Hvidvaskning af Penge (herefter benævnt »FATF«) og Unionen og relevante internationale organer, der er aktive på området.
 Artikel 108
 Bekæmpelse af ulovlig narkotika
 1. I overensstemmelse med deres respektive love og administrative bestemmelser bestræber parterne sig på at mindske udbuddet af, efterspørgslen efter og handelen med ulovlig narkotika samt narkotikaens følger for brugerne og samfundet generelt og sikre en mere effektiv forebyggelse af ulovlig anvendelse af kemiske prækursorer til ulovlig fremstilling af narkotika og psykotrope stoffer. Inden for rammerne af samarbejdet sikrer parterne, at der anvendes en alsidig og afbalanceret tilgang for at nå dette mål gennem regulering af det legale marked og effektive foranstaltninger og koordinering mellem de kompetente myndigheder, herunder inden for sundhed, den sociale sektor, retshåndhævelse og retsvæsen.
 2. Parterne skal enes om, med


text:
hvilke midler disse mål skal realiseres. Indsatsen kan baseres på i fællesskab vedtagne principper efter de relevante internationale konventioner, den politiske erklæring og den særlige erklæring om retningslinjerne for indskrænkning af efterspørgslen efter narkotika, som blev godkendt på De Forenede Nationers generalforsamlings 20. ekstraordinære samling om narkotika i juni 1998.
 Artikel 109
 Samarbejde på det kulturelle område
 1. Parterne påtager sig at fremme det bilaterale samarbejde på kulturområdet for at øge den gensidige forståelse og fremme de kulturelle forbindelser mellem parterne.
 2. Parterne støtter udvekslingen af oplysninger og ekspertise samt initiativer, der bidrager til øget kapacitetsopbygning, særlig hvad angår besvarelse af kulturarven.
 3. Parterne vil intensivere samarbejdet om bekæmpelse af ulovlig handel med kulturgenstande, jf. de relevante resolutioner vedrørende Irak, som FN's Sikkerhedsråd har vedtaget. De vil fremme ratifikationen og en effektiv gennemførelse af de relevante internationale aftaler, herunder UNESCO-konventionen af 1970 om midler til at forbyde og forhindre ulovlig import, eksport og overførsel af ejendomsret over kulturel ejendom.
 4. Parterne fremmer den interkulturelle dialog mellem enkeltpersoner, kulturelle institutioner og organisationer, der repræsenterer det organiserede civilsamfund i Unionen og Irak.
 5. Parterne koordinerer deres indsats i internationale fora, herunder inden for rammerne af UNESCO og/eller andre internationale organer, med henblik på at fremme kulturel diversitet, særlig vedrørende ratifikationen og gennemførelsen af UNESCO's konvention om beskyttelse og fremme af de kulturelle udtryksformers mangfoldighed.
 Artikel 110
 Regionalt samarbejde
 1. Parterne er enige om, at samarbejdet bør bidrage til at fremme og støtte Iraks stabilitet og regionale integration. Med henblik herpå er de enige om at fremme aktiviteter, der har til formål at styrke forbindelserne med Irak, dets nabolande og andre regionale partnere.
 2. Parterne er enige om, at samarbejdet mellem dem kan omfatte foranstaltninger, der iværksættes inden for rammerne af samarbejdsaftaler med andre lande i samme region, forudsat at foranstaltningerne er forenelige med denne aftale og i deres interesse.
 3. Parterne er uden at udelukke noget område enige om at lægge særlig vægt på følgende foranstaltninger:
 a)
 fremme af samhandelen mellem regioner
 b)
 støtte til regionale institutioner og fælles projekter og initiativer inden for rammerne af de relevante regionale organisationer.
 AFSNIT V
 INSTITUTIONELLE, ALMINDELIGE OG AFSLUTTENDE BESTEMMELSER
 Artikel 111
 Samarbejdsrådet
 1. Der oprettes et samarbejdsråd, som skal føre tilsyn med gennemførelsen af denne aftale. Det træder sammen på ministerplan en gang om året. Det undersøger alle større spørgsmål, der opstår inden for rammerne af denne aftale, og andre bilaterale eller internationale spørgsmål af fælles interesse for virkeliggørelsen af denne aftales mål. Samarbejdsrådet kan også fremsætte formålstjenlige henstillinger efter gensidig aftale mellem de to parter.
 2. Samarbejdsrådet består af repræsentanter for parterne.
 3. Samarbejdsrådet fastsætter selv sin forretningsorden.
 4. Hver af parterne kan indbringe alle tvister vedrørende anvendelsen eller fortolkningen af denne aftale for Samarbejdsrådet.
 5. Samarbejdsrådet kan bilægge tvister ved en henstilling.
 6. Bestemmelserne i denne artikel skal på ingen måde påvirke og har inden indflydelse på specifikke bestemmelser vedrørende bilæggelse af tvister inden for rammerne af afsnit II i denne aftale.
 Artikel 112
 Samarbejdsudvalg og specialiserede underudvalg
 1. Der oprettes et


text:
samarbejdsudvalg bestående af parternes repræsentanter med henblik på at bistå Samarbejdsrådet med dets opgaver.
 2. Samarbejdsrådet kan beslutte at nedsætte specialiserede underudvalg eller arbejdsgrupper til at bistå det i varetagelsen af dets opgaver, og det fastlægger sådanne udvalgs eller arbejdsgruppers sammensætning og funktionsmåde.
 Artikel 113
 Parlamentarisk samarbejdsudvalg
 1. Der nedsættes et parlamentarisk samarbejdsudvalg. Det skal være forum for medlemmerne af det irakiske parlament og Europa-Parlamentet med henblik på møder og udveksling af synspunkter.
 2. Det Parlamentariske Samarbejdsudvalg består af medlemmer af Europa-Parlamentet på den ene side og medlemmer af det irakiske parlament på den anden side.
 3. Det Parlamentariske Samarbejdsudvalg underrettes om Samarbejdsrådets henstillinger.
 4. Det Parlamentariske Samarbejdsudvalg kan rette henstillinger til Samarbejdsrådet.
 Artikel 114
 Faciliteter
 For at lette samarbejdet inden for rammerne af denne aftale er begge parter enige om at indrømme hinanden de nødvendige faciliteter til behørigt beføjede eksperter og embedsmænd, som medvirker til gennemførelsen af samarbejdet, ved udøvelsen af deres hverv i overensstemmelse med begge parters interne regler og bestemmelser.
 Artikel 115
 Territorial anvendelse
 Denne protokol gælder på den ene side for de områder, hvor traktaten om Den Europæiske Union og traktaten om Den Europæiske Unions funktionsmåde finder anvendelse, og på de i disse traktater fastsatte betingelser, og på den anden side for Iraks område.
 Artikel 116
 Ikrafttrædelse og forlængelse
 1. Aftalen træder i kraft den første dag i måneden efter den dag, hvor depositaren har modtaget den sidste af parternes meddelelser om, at de i denne forbindelse nødvendige procedurer er afsluttet.
 2. Denne aftale indgås for et tidsrum på ti år. Den forlænges automatisk fra år til år, medmindre en af parterne opsiger den med et varsel på seks måneder forud for udløbsdatoen. Opsigelsen får virkning seks måneder efter, at den anden part har modtaget meddelelsen herom. Opsigelsen får ingen virkning for igangværende projekter, der er iværksat inden for rammerne af denne aftale forud for modtagelsen af meddelelsen.
 Artikel 117
 Midlertidig anvendelse
 1. Uanset artikel 16 er Unionen og Irak enige om at anvende artikel 1 og 2 og afsnit I, II, III og V i denne aftale fra den første dag i den tredje måned efter den dato, hvor Unionen og Irak har givet hinanden meddelelse om, at de har gennemført de procedurer, der er nødvendige med henblik herpå. Meddelelserne sendes til generalsekretæren for Rådet for Den Europæiske Union, som er depositar for denne aftale.
 2. Når en bestemmelse i denne aftale i medfør af stk. 1 anvendes af parterne i afventning af dens ikrafttræden, forstås enhver henvisning i en sådan bestemmelse til datoen for denne aftales ikrafttrædelse som værende en henvisning til den dato, fra hvilken parterne er enige om at anvende den pågældende bestemmelse i medfør af stk. 1.
 Artikel 118
 Ikke-forskelsbehandling
 Inden for de områder, denne aftale omfatter, og med forbehold af særlige bestemmelser heri:
 a)
 må de ordninger, der anvendes af Irak over for Unionen, ikke føre til nogen form for forskelsbehandling mellem medlemsstaterne, deres statsborgere eller deres virksomheder
 b)
 må de ordninger, der anvendes af Unionen over for Irak, ikke


text:
føre til nogen form for forskelsbehandling mellem irakiske statsborgere eller virksomheder.
 Artikel 119
 Udviklingsklausul
 1. Parterne kan ved fælles overenskomst ændre, revidere og udvide denne aftale for at højne samarbejdsniveauet, bl.a. ved at supplere den med aftaler eller protokoller vedrørende specifikke sektorer eller aktiviteter.
 2. Hvad angår gennemførelsen af denne aftale, kan hver af parterne stille forslag om at udvide samarbejdet under hensyntagen til de erfaringer, der gøres i forbindelse med dens anvendelse. Enhver udvidelse af anvendelsesområdet for samarbejdet i medfør af denne aftale besluttes i Samarbejdsrådet.
 Artikel 120
 Andre aftaler
 1. Med forbehold af de relevante bestemmelser i traktaten om Den Europæiske Union og traktaten om Den Europæiske Unions funktionsmåde berører denne aftale og enhver foranstaltning i henhold til den på ingen måde den kompetence, som medlemsstaterne har til at gennemføre bilaterale samarbejdsaktiviteter med Irak og til eventuelt at indgå nye partnerskabs- og samarbejdsaftaler med Irak.
 2. Denne aftale berører ikke forpligtelser, som de respektive parter har påtaget sig over for tredjeparter.
 Artikel 121
 Manglende gennemførelse af aftalen
 1. Parterne træffer alle almindelige eller særlige foranstaltninger, som er nødvendige for, at de kan opfylde deres forpligtelser i henhold til denne aftale, og sørger for, at målene i denne aftale nås.
 2. Såfremt en af parterne finder, at den anden part har tilsidesat sin forpligtelse i henhold til aftalen, kan den træffe passende foranstaltninger. Den meddeler forud herfor inden 30 dage Samarbejdsrådet alle nødvendige oplysninger for at muliggøre en grundig undersøgelse af situationen med henblik på at nå frem til en for parterne acceptabel løsning.
 Foranstaltninger, der medfører færrest forstyrrelser i denne aftales funktion, skal foretrækkes. Samarbejdsrådet underrettes straks om de pågældende foranstaltninger; de gøres til genstand for konsultationer i Samarbejdsrådet, dersom den anden part anmoder herom.
 3. Uanset stk. 2 kan hver af parterne straks træffe passende foranstaltninger i overensstemmelse med folkeretten i tilfælde af:
 a)
 aftalens opsigelse i strid med folkerettens almindelige regler
 b)
 at den anden part overtræder de væsentlige elementer i aftalen som omhandlet i artikel 2 og 5.
 Den anden part kan anmode om, at parterne indkaldes til hastemøde inden 15 dage, for at der kan foretages en grundig undersøgelse af situationen med henblik på at finde en for parterne acceptabel løsning.
 4. Som en fravigelse fra stk. 2 gør en part, der skønner, at den anden part ikke har indfriet en forpligtelse i henhold til afsnit II, alene brug af og underkaster sig den tvistbilæggelsesprocedure, der er fastsat i afdeling VI i afsnit II i denne aftale.
 Artikel 122
 Definition af parterne
 I denne aftale forstås ved »parterne« på den ene side Unionen eller dens medlemsstater eller Unionen og dens medlemsstater i overensstemmelse med deres respektive beføjelser og på den anden side Irak.
 Artikel 123
 Autentiske tekster
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed. I tilfælde af uoverensstemmelse henvises der til


text:
det sprog, som denne aftale blev forhandlet på, dvs. engelsk.
 Artikel 124
 Bilag, tillæg, protokoller og noter
 Bilagene, tillæggene, protokollerne and noterne til denne aftale udgør en integrerende del heraf.
 Съставено в Брюксел на единадесети май две хиляди и дванадесета година.
 Hecho en Bruselas, el once de mayo de dos mil doce.
 V Bruselu dne jedenáctého května dva tisíce dvanáct.
 Udfærdiget i Bruxelles den ellevte maj to tusind og tolv.
 Geschehen zu Brüssel am elften Mai zweitausendzwölf.
 Kahe tuhande kaheteistkümnenda aasta maikuu üheteistkümnendal päeval Brüsselis.
 'Εγινε στις Βρυξέλλες, στις ένδεκα Μαΐου δύο χιλιάδες δώδεκα.
 Done at Brussels on the eleventh day of May in the year two thousand and twelve.
 Fait à Bruxelles, le onze mai deux mille douze.
 Fatto a Bruxelles, addì undici maggio duemiladodici.
 Briselē, divi tūkstoši divpadsmitā gada vienpadsmitajā maijā.
 Priimta du tūkstančiai dvyliktų metų gegužės vienuoliktą dieną Briuselyje.
 Kelt Brüsszelben, a kétezer-tizenkettedik év május havának tizenegyedik napján.
 Magħmul fi Brussell, fil-ħdax-il jum ta’ Mejju tas-sena elfejn u tnax.
 Gedaan te Brussel, de elfde mei tweeduizend twaalf.
 Sporządzono w Brukseli dnia jedenastego maja roku dwa tysiące dwunastego.
 Feito em Bruxelas, em onze de maio de dois mil e doze.
 Întocmit la Bruxelles la unsprezece mai două mii doisprezece.
 V Bruseli dňa jedenásteho mája dvetisícdvanásť.
 V Bruslju, dne enajstega maja leta dva tisoč dvanajst.
 Tehty Brysselissä yhdentenätoista päivänä toukokuuta vuonna kaksituhattakaksitoista.
 Som skedde i Bryssel den elfte maj tjugohundratolv.
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel- Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Гια την Eλληvιкή Δημoкρατία
 Por el Reino de España
 Pour la République française
 Per la Repubblica italiana
 Гια την Kυπριαкή Δημoкρατία,
 Latvijas Republikas vārdā –
 Lietuvos Respublikos vardu
 Pour le Grand-Duché de Luxembourg
 A Magyar Köztársaság részéről
 Għar Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 BILAG I
 OFFENTLIGE INDKØB
 Tillæg I


text:
De omfattede indkøb
 Underbilag 1
 Centrale statslige ordregivere, der foretager offentlige indkøb i overensstemmelse med bestemmelserne i afsnit II, afdeling V, kapitel II, i denne aftale
 Varer
 Tærskelværdier
 130 000 SDR
 Tjenesteydelser (specificeret i underbilag 3)
 Tærskelværdier
 130 000 SDR
 Bygge- og anlægsarbejde (specificeret i underbilag 4)
 Tærskelværdier
 5 000 000 SDR
 Iraks tilsagn
 1. Alle centrale statslige ordregivere, herunder alle underordnede ordregivere under en central statslig ordregiver og alle andre ordregivere, hvis indkøbspolitik kontrolleres af, afhænger af eller er påvirket af centralregeringen, og alle andre ordregivere, der finansieres af centralregeringen, eller som er genstand for centralregeringens forvaltningstilsyn.
 2. Vejledende liste over disse ordregivere (de præcise navne er med forbehold af eventuelle ændringer):
 Landbrugsministeriet
 Kommunikationsministeriet
 Den nationale kommunikations- g mediekommission
 Kommissionen for offentlig integritet
 Kulturministeriet
 Forsvarsministeriet
 Migrationsministeriet
 Undervisningsministeriet
 Elektricitetsministeriet
 Miljøministeriet
 Finansministeriet
 Udenrigsministeriet
 Sundhedsministeriet
 Ministeriet for højere uddannelse og videnskabelig forskning
 Ministeriet for bygge- og anlægsarbejdet samt boliger (og alle statslige virksomheder herunder)
 Ministeriet for menneskerettigheder
 Industri-og mineralministeriet (og alle statslige virksomheder herunder)
 Indenrigsministeriet
 Justitsministeriet
 Ministeriet for beskæftigelse og arbejdsmarkedsforhold
 Ministeriet for kommuner og offentlige arbejder
 Olieministeriet
 Ministeriet for planlægning og udviklingssamarbejde
 Videnskabs- og teknologiministeriet
 Handelsministeriet
 Transportministeriet
 Ministeriet for vandressourcer
 Ungdoms- og sportsministeriet
 Ministeriet for turisme og antikviteter
 Ministeriet for provinsielle anliggender
 Ministeriet for kvindeanliggender
 Iraks centralbank
 Statslige universiteter
 Unionens tilsagn
 Ordregivere i Unionen:
 1. Rådet for Den Europæiske Union
 2. Europa-KommissionenMedlemsstaternes kontraherende myndigheder:
 1. Alle centrale ministerier og offentligretlige organer
 I Unionen forstås ved »et offentligretligt organ« ethvert organ:
 —
 der er oprettet specielt med henblik på at imødekomme almenhedens behov, dog ikke behov af industriel eller kommerciel karakter, og
 —
 som er en juridisk person, og
 —
 hvis drift enten for størstedelens vedkommende finansieres af staten, regionale eller lokale myndigheder eller andre offentligretlige organer eller er underlagt disses kontrol, eller hvortil staten, regionale eller lokale, myndigheder eller andre offentligretlige organer kan udpege mere end halvdelen af medlemmerne af bestyrelsen eller i ledelses- eller tilsynsorganet.
 2. Følgende centrale statslige ordregivere, der foretager offentlige indkøb i overensstemmelse med bestemmelserne afsnit II, afdeling V, kapitel II, i denne aftale (vejledende liste):
 VEJLEDENDE LISTE OVER KONTRAHERENDE MYNDIGHEDER, DER ER CENTRALE REGERINGSMYNDIGHEDER SOM DEFINERET I UNIONENS DIREKTIV OM OFFENTLIGE INDKØB
 Belgien
 1.
 Services publics fédéraux (Ministères):
 1.
 Federale Overheidsdiensten (ministeries):
 SPF Chancellerie du Premier ministre;
 FOD Kanselarij van de Eerste Minister;
 SPF Personnel et organisation;
 FOD Personeel en Organisatie;
 SPF Budget et Contrôle de la Gestion;
 FOD Budget en Beheerscontrole;
 SPF Technologie de l’information et de la communication (Fedict);
 FOD Informatie- en Communicatietechnologie (Fedict);
 SPF Affaires étrangères, commerce extérieur et coopération au développement;
 FOD Buitenlandse Zaken, Buitenlandse Handel en Ontwikkelingssamenwerking;
 SPF Intérieur;
 FOD Binnenlandse Zaken;
 SPF Finances;
 FOD Financiën;
 SPF Mobilité et transports;
 FOD Mobiliteit en Vervoer;
 SPF Emploi, travail et concertation sociale;
 FOD Werkgelegenheid, Arbeid en Sociaal overleg;
 SPF Sécurité Sociale et institutions publiques de sécurité sociale;
 FOD Sociale Zekerheid en Openbare Instellingen van Sociale Zekerheid;
 SPF Santé publique, sécurité de la chaîne alimentaire et environnement;
 FOD Volksgezondheid, Veiligheid van de Voedselketen en Leefmilieu;
 SPF Justice;
 FOD Justitie;
 SPF Economie, PME, classes moyennes


text:
et energie;
 FOD Economie, KMO, Middenstand en Energie;
 Ministère de la Défense;
 Ministerie van Defensie;
 Service public de programmation Intégration sociale, lutte contre la pauvreté et économie sociale;
 Programmatorische Federale Overheidsdienst Maatschappelijke Integratie, Armoedsbestrijding en Sociale Economie;
 Service public fédéral de programmation Développement durable;
 Programmatorische Federale Overheidsdienst Duurzame Ontwikkeling;
 Service public fédéral de programmation Politique scientifique.
 Programmatorische Federale Overheidsdienst Wetenschapsbeleid.
 2.
 Régie des Bâtiments:
 2.
 Regie der Gebouwen:
 Office national de Sécurité sociale;
 Rijksdienst voor Sociale Zekerheid;
 Institut national d’Assurance sociales pour travailleurs indépendants;
 Rijksinstituut voor de Sociale Verzekeringen der Zelfstandigen;
 Institut national d’Assurance Maladie-Invalidité;
 Rijksinstituut voor Ziekte- en Invaliditeitsverzekering;
 Office national des Pensions;
 Rijksdienst voor Pensioenen;
 Caisse auxiliaire d’Assurance Maladie-Invalidité;
 Hulpkas voor Ziekte-en Invaliditeitsverzekering;
 Fond des Maladies professionnelles;
 Fonds voor Beroepsziekten;
 Office national de l’Emploi.
 Rijksdienst voor Arbeidsvoorziening.
 Bulgarien
 —
 Администрация на Народното събрание
 —
 Aдминистрация на Президента
 —
 Администрация на Министерския съвет
 —
 Конституционен съд
 —
 Българска народна банка
 —
 Министерство на външните работи
 —
 Министерство на вътрешните работи
 —
 Министерство на държавната администрация и административната реформа
 —
 Министерство на извънредните ситуации
 —
 Министерство на земеделието и храните
 —
 Министерство на здравеопазването
 —
 Министерство на икономиката и енергетиката
 —
 Министерство на културата
 —
 Министерство на образованието и науката
 —
 Министерство на околната среда и водите
 —
 Министерство на отбраната
 —
 Министерство на правосъдието
 —
 Министерство на регионалното развитие и благоустройството
 —
 Министерство на транспорта
 —
 Министерство на труда и социалната политика
 —
 Министерство на финансите
 Statslige agenturer, statskommissioner og styrelser og andre statslige myndigheder, der er oprettet ved lov eller ministerrådsdekret, og som har funktioner med udøvende beføjelser:
 —
 Агенция за ядрено регулиране
 —
 Висша атестационна комисия
 —
 Държавна комисия за енергийно и водно регулиране
 —
 Държавна комисия по сигурността на информацията
 —
 Комисия за защита на конкуренцията
 —
 Комисия за защита на личните данни
 —
 Комисия за защита от дискриминация
 —
 Комисия за регулиране на съобщенията
 —
 Комисия за финансов надзор
 —
 Патентно ведомство на Република България
 —
 Сметна палата на Република България
 —
 Агенция за приватизация
 —
 Агенция за следприватизационен контрол
 —
 Български институт по метрология
 —
 Държавна агенция „Архиви“
 —
 Държавна агенция „Държавен резерв и военновременни запаси“
 —
 Държавна агенция „Национална сигурност“
 —
 Държавна агенция за бежанците
 —
 Държавна агенция за българите в чужбина
 —
 Държавна агенция за закрила на детето
 —
 Държавна агенция за информационни технологии и съобщения
 —
 Държавна агенция за метрологичен и технически надзор
 —
 Държавна агенция за младежта и спорта
 —
 Държавна агенция по горите
 —
 Държавна агенция по туризма
 —
 Държавна комисия по стоковите борси и тържища
 —
 Институт по публична администрация и европейска интеграция
 —
 Национален статистически институт
 —
 Национална агенция за оценяване и акредитация
 —
 Националната агенция за професионално образование и обучение
 —
 Национална комисия за борба с трафика на хора
 —
 Агенция „Митници“
 —
 Агенция за държавна и финансова инспекция
 —
 Агенция за държавни вземания
 —
 Агенция за социално подпомагане
 —
 Агенция за хората с увреждания
 —
 Агенция по вписванията
 —
 Агенция по геодезия, картография и кадастър
 —
 Агенция по енергийна ефективност
 —
 Агенция по заетостта
 —


text:
Агенция по обществени поръчки
 —
 Българска агенция за инвестиции
 —
 Главна дирекция „Гражданска въздухоплавателна администрация“
 —
 Дирекция „Материално-техническо осигуряване и социално обслужване“ на Министерство на вътрешните работи
 —
 Дирекция „Оперативно издирване“ на Министерство на вътрешните работи
 —
 Дирекция „Финансово-ресурсно осигуряване“ на Министерство на вътрешните работи
 —
 Дирекция за национален строителен контрол
 —
 Държавна комисия по хазарта
 —
 Изпълнителна агенция „Автомобилна администрация“
 —
 Изпълнителна агенция „Борба с градушките“
 —
 Изпълнителна агенция „Българска служба за акредитация“
 —
 Изпълнителна агенция „Военни клубове и информация“
 —
 Изпълнителна агенция „Главна инспекция по труда“
 —
 Изпълнителна агенция „Държавна собственост на Министерството на отбраната“
 —
 Изпълнителна агенция „Железопътна администрация“
 —
 Изпълнителна агенция „Изпитвания и контролни измервания на въоръжение, техника и имущества“
 —
 Изпълнителна агенция „Морска администрация“
 —
 Изпълнителна агенция „Национален филмов център“
 —
 Изпълнителна агенция „Пристанищна администрация“
 —
 Изпълнителна агенция „Проучване и поддържане на река Дунав“
 —
 Изпълнителна агенция „Социални дейности на Министерството на отбраната“
 —
 Изпълнителна агенция за икономически анализи и прогнози
 —
 Изпълнителна агенция за насърчаване на малките и средни предприятия
 —
 Изпълнителна агенция по лекарствата
 —
 Изпълнителна агенция по лозата и виното
 —
 Изпълнителна агенция по околна среда
 —
 Изпълнителна агенция по почвените ресурси
 —
 Изпълнителна агенция по рибарство и аквакултури
 —
 Изпълнителна агенция по селекция и репродукция в животновъдството
 —
 Изпълнителна агенция по сортоизпитване, апробация и семеконтрол
 —
 Изпълнителна агенция по трансплантация
 —
 Изпълнителна агенция по хидромелиорации
 —
 Комисията за защита на потребителите
 —
 Контролно-техническата инспекция
 —
 Национален център за информация и документация
 —
 Национален център по радиобиология и радиационна защита
 —
 Национална агенция за приходите
 —
 Национална ветеринарномедицинска служба
 —
 Национална служба „Полиция“
 —
 Национална служба „Пожарна безопасност и защита на населението“
 —
 Национална служба за растителна защита
 —
 Национална служба за съвети в земеделието
 —
 Национална служба по зърното и фуражите
 —
 Служба „Военна информация“
 —
 Служба „Военна полиция“
 —
 Фонд „Републиканска пътна инфраструктура“
 —
 Авиоотряд 28
 Tjekkiet
 —
 Ministerstvo dopravy
 —
 Ministerstvo financí
 —
 Ministerstvo kultury
 —
 Ministerstvo obrany
 —
 Ministerstvo pro místní rozvoj
 —
 Ministerstvo práce a sociálních věcí
 —
 Ministerstvo průmyslu a obchodu
 —
 Ministerstvo spravedlnosti
 —
 Ministerstvo školství, mládeže a tělovýchovy
 —
 Ministerstvo vnitra
 —
 Ministerstvo zahraničních věcí
 —
 Ministerstvo zdravotnictví
 —
 Ministerstvo zemědělství
 —
 Ministerstvo životního prostředí
 —
 Poslanecká sněmovna PČR
 —
 Senát PČR
 —
 Kancelář prezidenta
 —
 Český statistický úřad
 —
 Český úřad zeměměřičský a katastrální
 —
 Úřad průmyslového vlastnictví
 —
 Úřad pro ochranu osobních údajů
 —
 Bezpečnostní informační služba
 —
 Národní bezpečnostní úřad
 —
 Česká akademie věd
 —
 Vězeňská služba
 —
 Český báňský úřad
 —
 Úřad pro ochranu hospodářské soutěže
 —
 Správa státních hmotných rezerv
 —
 Státní úřad pro jadernou bezpečnost
 —
 Česká národní banka
 —
 Energetický regulační úřad
 —
 Úřad vlády České republiky
 —
 Ústavní soud
 —
 Nejvyšší soud
 —
 Nejvyšší správní soud
 —
 Nejvyšší státní zastupitelství
 —
 Nejvyšší kontrolní úřad
 —
 Kancelář Veřejného ochránce práv
 —
 Grantová agentura České republiky
 —
 Státní úřad inspekce práce
 —
 Český telekomunikační úřad
 Danmark
 —
 Folketinget
 —
 Rigsrevisionen
 —
 Statsministeriet
 —
 Udenrigsministeriet
 —
 Beskæftigelsesministeriet
 5 styrelser og institutioner
 —
 Domstolsstyrelsen
 —
 Finansministeriet
 5 styrelser og institutioner


text:
—
 Forsvarsministeriet
 5 styrelser og institutioner
 —
 Ministeriet for Sundhed og Forebyggelse
 Adskillige styrelser og institutioner, herunder Statens Serum Institut
 —
 Justitsministeriet
 Rigspolitichefen, anklagemyndigheden samt 1 direktorat og et antal styrelser
 —
 Kirkeministeriet
 10 stiftsøvrigheder
 —
 Kulturministeriet
 4 styrelser samt et antal statsinstitutioner
 —
 Miljøministeriet
 5 styrelser
 —
 Ministeriet for Flygtninge, Indvandrere og Integration
 1 styrelse
 —
 Ministeriet for Fødevarer, Landbrug og Fiskeri
 4 direktorater og institutioner
 —
 Ministeriet for Videnskab, Teknologi og Udvikling
 Adskillige styrelser og institutioner, Forskningscenter Risø og Statens uddannelsesbygninger
 —
 Skatteministeriet
 1 styrelse og institutioner
 —
 Velfærdsministeriet
 3 styrelser og institutioner
 —
 Transportministeriet
 7 styrelser og institutioner, hereunder Øresundsbrokonsortiet
 —
 Undervisningsministeriet
 3 styrelser, 4 undervisningsinstitutioner og 5 andre institutioner
 —
 Økonomi- og Erhvervsministeriet
 Adskillige styrelser og institutioner
 —
 Klima- og Energiministeriet
 3 styrelser og institutioner
 Tyskland
 —
 Auswärtiges Amt
 —
 Bundeskanzleramt
 —
 Bundesministerium für Arbeit und Soziales
 —
 Bundesministerium für Bildung und Forschung
 —
 Bundesministerium für Ernährung, Landwirtschaft und Verbraucherschutz
 —
 Bundesministerium der Finanzen
 —
 Bundesministerium des Innern (only civil goods)
 —
 Bundesministerium für Gesundheit
 —
 Bundesministerium für Familie, Senioren, Frauen und Jugend
 —
 Bundesministerium der Justiz
 —
 Bundesministerium für Verkehr, Bau und Stadtentwicklung
 —
 Bundesministerium für Wirtschaft und Technologie
 —
 Bundesministerium für wirtschaftliche Zusammenarbeit und Entwicklung
 —
 Bundesministerium der Verteidigung (no military goods)
 —
 Bundesministerium für Umwelt, Naturschutz und Reaktorsicherheit
 Estland
 —
 Vabariigi Presidendi Kantselei;
 —
 Eesti Vabariigi Riigikogu;
 —
 Eesti Vabariigi Riigikohus;
 —
 Riigikontroll;
 —
 Õiguskantsler;
 —
 Riigikantselei;
 —
 Rahvusarhiiv;
 —
 Haridus- ja Teadusministeerium;
 —
 Justiitsministeerium;
 —
 Kaitseministeerium;
 —
 Keskkonnaministeerium;
 —
 Kultuuriministeerium;
 —
 Majandus- ja Kommunikatsiooniministeerium;
 —
 Põllumajandusministeerium;
 —
 Rahandusministeerium;
 —
 Siseministeerium;
 —
 Sotsiaalministeerium;
 —
 Välisministeerium;
 —
 Keeleinspektsioon;
 —
 Riigiprokuratuur;
 —
 Teabeamet;
 —
 Maa-amet;
 —
 Keskkonnainspektsioon;
 —
 Metsakaitse- ja Metsauuenduskeskus;
 —
 Muinsuskaitseamet;
 —
 Patendiamet;
 —
 Tarbijakaitseamet;
 —
 Riigihangete Amet;
 —
 Taimetoodangu Inspektsioon;
 —
 Põllumajanduse Registrite ja Informatsiooni Amet;
 —
 Veterinaar- ja Toiduamet;
 —
 Konkurentsiamet;
 —
 Maksu- ja Tolliamet;
 —
 Statistikaamet;
 —
 Kaitsepolitseiamet;
 —
 Kodakondsus- ja Migratsiooniamet;
 —
 Piirivalveamet;
 —
 Politseiamet;
 —
 Eesti Kohtuekspertiisi Instituut;
 —
 Keskkriminaalpolitsei;
 —
 Päästeamet;
 —
 Andmekaitse Inspektsioon;
 —
 Ravimiamet;
 —
 Sotsiaalkindlustusamet;
 —
 Tööturuamet;
 —
 Tervishoiuamet;
 —
 Tervisekaitseinspektsioon;
 —
 Tööinspektsioon;
 —
 Lennuamet;
 —
 Maanteeamet;
 —
 Veeteede Amet;
 —
 Julgestuspolitsei;
 —
 Kaitseressursside Amet;
 —
 Kaitseväe Logistikakeskus;
 —
 Tehnilise Järelevalve Amet.
 Irland
 —
 President’s Establishment
 —
 Houses of the Oireachtas — [Parliament]
 —
 Department of the Taoiseach — [Prime Minister]
 —
 Central Statistics Office
 —
 Department of Finance
 —
 Office of the Comptroller and Auditor General
 —
 Office of the Revenue Commissioners
 —
 Office of Public Works
 —
 State Laboratory
 —
 Office of the Attorney General
 —
 Office of the Director of Public Prosecutions
 —
 Valuation Office
 —
 Office of the Commission for Public Service Appointments
 —
 Public Appointments Service
 —
 Office of the Ombudsman
 —
 Chief State Solicitor’s Office
 —
 Department of Justice, Equality and Law Reform
 —
 Courts Service
 —
 Prisons Service
 —
 Office of the Commissioners of Charitable Donations and Bequests
 —
 Department of the Environment, Heritage and Local Government
 —
 Department of Education and Science
 —
 Department of Communications, Energy and Natural Resources
 —
 Department of Agriculture, Fisheries and